Resepi Sup Ikan Merah Yang Juga Sangat Sesuai Buat Ibu Berpantang

Percaya tak kalau Mama Siti kata dalam dunia ni ada jenis orang yang lebih suka makan lauk berkuah berbanding lauk-lauk yang lain?
Contohnya, ada orang yang suka makan menu sup ayam, sup tulang dan tak dilupakan juga sup ikan. Ada pula dalam kalangan mereka lebih gemar makan bersama bihun atau mee berbanding di makan dengan nasi.
Walaupun begitu, kalau kena dengan rasa dan aromanya ada juga yang tambah nasi berpinggan-pinggan. Jadi, hari ni Mama Siti nak cuba masak resepi sup ikan merah yang diambil daripada resepi Nasser’s Kitchen.
Tambahan pula, menu sup ikan merah ini sesuai untuk ibu-ibu yang sedang berpantang. Wah, ini menarik. Alang-alang masak untuk si ibu, boleh lah ayah dan anak-anak yang lain makan bersama-sama juga kan.
Apa lagi, ayuh kita mula memasak.
Resepi Sup Ikan Merah

Kredit gambar: YouTube @Sabah Bah Ini
Resepi oleh: Nasser’s Kitchen
Bahan-Bahan
Ikan MerahBawang Merah KecilBawang PutihHaliaKayu ManisBunga CengkihBuah PelagaTomatoDaun SupAir
Cara-Cara
1. Tumiskan bawang merah, bawang putih dan halia hingga sedikit layu.

2. Masukkan cengkih, buah pelaga dan kayu manis. 3. Bila bawang mula berwarna kuning atau sedikit garing, tambahkan air.

4. Apabila air telah mendidih, masukkan ikan merah yang telah dipotong.

5. Perasakan dengan gula dan garam.6. Tambah potongan buah tomato dan tutup periuk selama 5 minit.

7. Kemudian tambahkan daun sup.8. Sup ikan merah kita telah siap untuk dihidangkan bersama nasi putih!

Tips Resepi Sup Ikan Merah
Elakkan menumis terlalu lama atau hingga bahan terlalu garing kerana ia akan menyebabkan sup mempunyai aroma bawang yang kuat.Segera tutup api dan hidangkan masakan kita apabila ikan telah masak kira-kira 85%-90% untuk elakkan kemanisan asli ikan tersebut.Ikan akan terus masak dengan sendirinya walaupun telah diangkat dari periuk.Kalau Mama suka rasa yang masam-masam sikit, Mama boleh tambahkan jus limau atau lemon. Selain itu, boleh juga lebihkan tomato dalam masakan untuk rasa sup ikan ala thai.
Senang je rupanya nak masak resepi sup ikan merah ni, hanya perlu jaga bawang semasa menumis sahaja. Selain itu, kita masukkan saja tanpa ragu-ragu.
Tidak jauh beza juga cara-caranya dengan resepi sup ayam.
Siap sudah sup ikan merah kita. Paling penting, pastikan masak ikan yang segar untuk dapatkan kemanisan makanan lauk kita.
Selamat mencuba dan selamat menjamu selera.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Resepi Cucur Ikan Bilis Yang Gebu Tetapi Rangup, Sesuai Untuk Minum Petang

Sebenarnya bahan utama nak buat cucur ikan bilis ini ada tiga sahaja iaitu tepung, air dan ikan bilis. Macam biasa garam dan gula sebagai bahan perasa agar cucur atau jemput-jemput sempurna rasanya.
Kali ini, resepi yang Mama Siti bawakan khas untuk Mama semua ialah cucur ikan bilis. Keistimewaannya kali ini, kita akan buat resepi cucur ikan bilis yang garing diluar dan lembut di bahagian dalamnya.
Satu lagi kelebihan resepi kali ini ialah kita akan buat cucur ikan bilis bulat-bulat. Menu ini sesuai untuk hidangan sarapan dan minum petang.
Apa tunggu lagi, jom kita perhatikan bahan dan cara-cara buat cucur bilis bulat-bulat.
Resepi Cucur Ikan Bilis

Kredit gambar: Wan Maslinda Wan Mohamed
Resepi oleh: Happy Days With Hana
Bahan-bahan
Tepung gandum Baking SodaIkan bilis Daun kucai/ Daun Sup/ Daun KetumbarBawang kecilLobak MerahCili MerahGaramGula Air panasAir kosongMinyak masak
Cara-cara
1. Potong halus dan cincang dadu ikan bilis, daun sup, bawang kecil, lobak merah dan cili merah.

2. Masukkan bahan di atas ke dalam bekas yang di isi tepung gandum.

3. Tambahkan air panas sedikit demi sedikit ke dalam adunan agar mudah di adun.

4. Perasakan dengan sedikit garam dan gula.5. Jika masih agak kering, tambahkan lagi air kosong hingga menjadi sedikit cair.

6. Bulatkan-bulatkan doh cucur bilis.

7. Siapkan kuali dengan minyak panas dan gorengkan cucur bilis.

8. Mainkan api dari sederhana hingga perlahan. Masak hingga cucur bertukar kekuningan.9. Cucur udang kita sudah siap dihidangkan.

Tips Memasak Resepi Cucur Bilis
Sapukan tangan dengan sedikit minyak agar cucur kita tidak melekit.
Baru Mama Siti perasan, kita boleh ambil kesempatan ini dengan menjadikannya sesi bonding bersama anak-anak. Sambil-sambil siapkan hidangan minum petang, kita juga dapat luangkan masa dengan anak. Ajak anak ‘cucun-cucun’ seperti adik Umar ni.
Cara nak buat resepi cucur ikan bilis ini memang agak rumit sedikit. Ada bahan yang perlu dipotong kecil, perlu sediakan air panas dan air suhu bilik dan perlu gentel adunan cucur kepada bentuk bulat.
Walaupun banyak langkah-langkah, rasanya nanti memuaskan. Ditambah lagi dengan bentuknya yang bulat-bulat, nampak kemas dan menyelerakan. Selamat mencuba ya. Ayuh cuba resepi sotong paprik ala Thai!

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Resepi Ikan Masak Kicap Pedas & Manis, Sesuai Sebagai Menu Pedas Pertama Si Kecil

“Apa makanan kegemaran Arsyad?”
“Ikan masak kicap Mama!”
Itulah jawapan ringkas dari anak jiran Mama Siti di suatu petang. Ingatkan Arsyad nak cakap dia suka keju atau ayam goreng, rupa-rupanya ikan masak kicap.
Mama Siti pernah juga dengar orang suka makan ikan masak kicap tapi selalunya orang dewasa ataupun yang sudah lanjut usia. Boleh kata, menu ikan masak kicap ini dalam kategori lauk kampung juga lah kan.
Alang-alang hari ini kawan pejabat Mama Siti bawa bekal ikan masak kicap, Mama Siti ambil peluang belajar cara-cara memasak dari beliau. Oleh sebab ini kali pertama Mama Siti nak masak sendiri, jadi perlu rujukan tambahan.
Melalui laman youtube Jom Masuk Dapur, Mama Siti siap senaraikan bahan dan cara masaknya sekali. Jom kita mula memasak.
Resepi Ikan Masak Kicap

Kredit gambar: Nurul Ateeqah
Resepi oleh: Jom masuk DAPUR
Bahan-Bahan
Bawang PutihBawang HollandHaliaCili BohKulit Kayu ManisGaramGula Serbuk Kunyit
Cara-Cara
1. Lumurkan ikan dengan garam dan kunyit.

2. Goreng ikan dalam minyak panas hingga garing.

3. Kisarkan bawang holland, bawang putih, halia dan cili boh.

4. Tumiskan bahan kisar hingga sedikit kering dan pecah minyak dan tambahkan sedikit air.

5. Tiba masanya untuk masukkan sos tiram, kicap manis dan kicap masin.

6. Masukkan ikan yang telah digoreng.

7. Akhir sekali, tambahkan hirisan bawang holland untuk menaikkan aromanya lagi.

8. Ikan masak kicap kita sudah siap untuk dihidangkan!
Tips Memasak Resepi Ikan Masak Kicap
Mama boleh tambah cili padi ke dalam bahan-bahan yang dikisar jika Mama inginkan resepi ikan masak kicap Mama lebih pedas. Jika Mama kurang gemar dengan bau atau rasa halia, sebagai alternatif, Mama boleh hiriskan sahaja halia dan masukkan dalam masakan.
Syukur, berhasil juga akhirnya lauk ikan masak kicap kita kali ini. Kalau tahu resepi ikan masak kicap ini simple dan sedap, dari dulu lagi Mama Siti jadikan menu bekal ke pejabat.
Rasanya kalau anak-anak makan ni pun okay juga. Dalam masa yang sama, boleh ajar anak menu yang pedas.
Oh ya, Mama Siti nak kongsikan juga satu menu yang selalu Mama Siti bawa pergi ke pejabat. Mama boleh sediakan bersama menu sayur kailan ikan masin ni yang sering menjadi pilihan ramai.
Mama semua jangan lupa cuba menu kita ini ya. Cuba dulu, baru tahu. Selamat mencuba.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


“Rasa macam ada ulat dalam hidung!” Pakar Jelaskan + Cara Mencegah Resdung Yang Mengganggu Kehidupan Seharian

Penyakit seperti resdung ini adalah penyakit alahan. Ia sering mengganggu kehidupan seharian kita. Kadang-kadang ia boleh menyebabkan demam, muka naik jerawat dan macam-macam masalah kesihatan yang lain.
Masalah resdung ni memang tidak dapat dielak terutamanya jika Mama tidak melakukan apa-apa untuk mencegahnya.
Memang sengsara kena penyakit macam ni, tapi jangan sengsara seorang diri! Ikuti penjelasan daripada Dr Samhan tentang apa sebenarnya resdung ini, dan cara-cara untuk elak dan merawatnya dengan betul.
Jom kita baca!
Resdung Ni Keluar Ulat Ke?
“Doktor, saya ini ada penyakit resdung dah lama. Sekali datang memang gatal hidung rasa macam nak cabut hidung. Rasa macam ada ulat tengah merayap-rayap dalam hidung”
 “Itu memang simptom resdung”
Semua Tentang Resdung

Kredit gambar: Twitter Dr Samhan
Resdung dalam istilah perubatan dipanggil sebagai Allergic rhinitis.
Jadi, ia adalah penyakit alahan. Kalau salah makan, hidung beringus, tersumbat, selalu bersin dan juga hidung gatal. Ini disebabkan bila tersalah makan, makan makanan yang sesorang itu alah padanya, badan akan menghasilkan satu kompaun bernama histamin.
Histamin inilah yang akan menyebabkan simptom resdung berlaku.
Apakah Komplikasi Penyakit Ini?

Kebiasaannya sinusitis bermula dengan ‘allaergic rhinitis’ sebelum menjadi ‘acute atau chronic sinusitis’. Sinusitis adalah bilamana pesakit akan mengalami demam, sakit kepala, selsema yang kuat, hingus yang pekat bewarna kuning atau hijau atau bercampur darah.
Mulut juga berbau busuk. Sakit kepala yang sangat teruk, di dahi atau muka terutamanya di tengah hidung atau pipi adalah tanda utama bagi sinusitis.
Penyakit ini boleh terjadi sekali, atau berulang kali dan berlanjutan beberapa minggu. Jika melebihi 12 minggu, ia dinamakan kronik sinusitis.
Selain itu, pesakit juga boleh komplikasi seperti otitis media (Jangkitan kuman di bahagian tengah saluran telinga iaitu dibelakang gegendang telinga) dan Sleep Apnea(Berhenti bernafas terutamanya ketika waktu tidur).
Take Note! Ini Rawatan Yang Mujarab Untuk Mencegah Penyakit Ini

Rawatan paling mujarab adalah dengan MENCEGAH. Mencegah dari histamin keluar! Dah tahu ada allergik dengan makanan laut, janganlah makan.
Elakkan pelihara binatang berbuluJangan guna bantal, selimut dari bulu binatangPastikan rumah dibersihkanGuna penyedut hampargas dengan filter HEPAMinum air banyakElakkan makanan laut – udang sotong kerangGunakan penutup hidung jika persekitaran berhabuk
Jika berlaku serangan resdung, ambil ubat anti-histamin.Ia melawan kesan histamin yang menyebabkan simptom resdung.
Loratadine ini adalah generasi kedua antihistamin yang boleh mengelakkan beberapa kesan sampingan ubat histamin generasi pertama yang selalunya menyebabkan rasa mengantuk seperti chlorpheniramine(piriton).
Selain itu, nasal spray(decongestants) juga digunakan untuk mengecutkan salur darah pada lubang hidung supaya kurang hingus dihasilkan.
Jika anda mengalami resdung yang melampau, adalah lebih baik berada di bawah pantauan doktor.
Mana Ulat Masa Rawatan Resdung Tu?
Kredit gambar: Harian Metro
Kesemua ulat-ulat yang dilihat semasa prosedur dijalankan ialah berasal daripada lipas tanah yang digunakan sebagai proses rawatan. Kenapa ulat daripada lipas?
Lipas merupakan salah satu serangga yang membawa pelbagai jenis parasit seperti virus, bakteria dan kulat. Kajian telah pun dilakukan di Afrika yang melibatkan 6000 ekor lipas.
Pemeriksaan pada semua organ serta sistem pencernaan lipas mendapati terdapat banyaknya parasit seperti cacing Trichuris trichiura, Taenia spp. dan Ascaris lumbricoides serta banyak lagi parasit lain.
Jadi apabila bahagian tengah lipas ini dipotong dan dilumur pada wajah pesakit, cacing-cacing ini masih boleh dilihat semasa prosedur rawatan resdung dilakukan.
Ulat-ulat itu memang datang dari lipan tanah bukan dari hidung!
Kredit gambar: Facebook
“Jadi memang tiada ulat dari hidung la doktor?”
“Kalau betul ulat itu dari hidung, kenapa ulat resdung ini hanya muncul ketika rawatan itu sahaja? Tak keluar masa kita tengah basuh muka ke,tengah tidur ke, tengah makan nasi tiba-tiba jatuh ulat atas nasi. Betul tak?”
Gatal ini bukan sebab ulat ya.
Mama Siti pun ingat ulat tu dalam hidung kita, rupanya bukan! Mujur la ada Dr Samhan yang baik hati berkongsi tentang semua yang Mama harus tahu tentang resdung – daripada apa sebenarnya resdung dan apa rawatan yang sewajarnya untuk Mama lakukan apabila ada penyakit resdung ini.
Kredit: Dr Samhan

Dapatkan tips dan panduan kesihatan Mama dan Papa yang lain DISINI.


Scott’s Menggalakkan Pertumbuhan dan Perkembangan Sihat Kanak-kanak

Kebanyakkan ibu bapa bimbang tentang jumlah pemakanan yang diambil oleh anak-anak mereka setiap hari. Memandangkan penjagaan kesihatan anak-anak menjadi salah satu keutamaan mereka, ibu bapa selalunya mencari cara baharu untuk memberikan nutrien yang secukupnya untuk pertumbuhan yang sihat.
Scott’s Gummies dengan Multivitamin kini boleh didapati dalam perisa mangga, menyertai rangkaian perisa sedia ada seperti perisa Epal dan Tropika. Scott’s Gummies dengan Multivitamin (diperkaya dengan Vitamin A, B6, C, D, E dan Zink) dirumus khas untuk kanak-kanak berumur lima tahun dan ke atas.
Pertunjukan silap mata yang hebat telah dipersembahkan dengan baik oleh Ross Stephenson dan Scha Alyahya.
“Apabila bercakap tentang makanan atau vitamin, kanak-kanak agak memilih kerana mereka biasanya mempunyai pilihan rasa tertentu. Oleh itu, kami memastikan Scott’s Gummies dengan Multivitamin memberi manfaat mikronutrien yang penting pada tahap optimum kepada kanak-kanak dalam perisa menarik yang sesuai dengan cita rasa mereka,” kata BryanWong, Pengurus Besar Kluster di Haleon MSB & Indo-China.
Berdasarkan IQVIA, Scott’s ialah jenama nombor satu di Semenanjung Malaysia bagi Kategori Makanan Tambahan Kesihatan Kanak-Kanak dan Vitamin C (Kanak-kanak). Scott’s ialah jenama warisan yang lama, terkenal dengan rangkaian emulsi dan DHAnya.
Scott’s bekerjasama dengan Watsons Malaysia dalam usaha menjadikan produk Scott’s mudah diakses oleh pengguna di seluruh negara.
Pengguna akan menikmati diskaun istimewa apabila mereka membeli-belah untuk rasa baharu Scott’s Gummies dengan Multivitamin daripada Watsons.
Selain itu, pengguna yang membuat pembelian RM100 dan ke atas akan menerima hadiah selimut bercorak buaya. Promosi eksklusif ini bermula hari ini, 15 September 2022 dan akan berakhir pada 26 Oktober 2022.
Encik Bryan Wong (tiga dari kiri), Pengurus Besar Kluster di Haleon MSB & Indo-China menyampaikan ucapan alu-aluannya di acara pelancaran Scott’s Mango MVM Gummies.
Sempena pelancaran itu, sumbangan akan diberikan kepada Smile Train, sebuah organisasi antarabangsa yang menyediakan pembedahan pembetulan untuk kanak-kanak yang dilahirkan dan/atau hidup dengan sumbing bibir dan lelangit.
Bahagian kedua acara itu menampilkan musim terbaru rancangan permainan realiti popular ‘Generasi Z’ Musim ke-2 dan ‘The Z Power’ Musim ke-3, di mana kanak-kanak berumur antara 11 dan 13 tahun bersaing dalam pelbagai aktiviti yang mencabar mereka dari segi fizikal dan mental bagi mengukuhkan kemahiran asas mereka.
‘Generasi Z’ yang dihoskan oleh Harris Alif akan disiarkan pada hari Ahad, 18 September 2022, 7:00 malam manakala ‘The Z Power’ yang dihoskan oleh Owen Yap dan Jordan Sen akan disiarkan pada hari Sabtu, 17 September 2022, 9:00 malam di TV3 dan 8TV.

Hadir pada majlis pelancaran yang berlangsung di Pavilion Bukit Jalil itu ialah Scha Alyahya dan peserta rancangan permainan realiti, Generasi Z dan Z Power Kids.
Scha berkongsi pandangan tentang pilihan Scott’s Gummies dengan Multivitamin untuk anak perempuannya, manakala peserta Generasi Z Musim ke-2 dan Z Power Kids Musim ke-3 mengambil bahagian dalam aktiviti yang menyeronokkan dan kompetitif.
Scott’s Gummies dengan Multivitamin dalam pelbagai perisa boleh didapati di semua farmasi utama, ia dijual pada harga runcit yang disyorkan RM46.50 untuk satu botol berisi 60 biji atau RM12.60 untuk satu pek 15 biji.


Mengapa Pentingnya Gangliosida Untuk Minda & Otak Anak Mama?

Mama, adakah Mama sedar bahawa apa yang Mama berikan kepada anak mempengaruhi perkembangan otak mereka? Ramai yang berfikir ia adalah tentang bagaimana otak mereka dirangsang, tetapi ia lebih daripada itu. Mama boleh melatih otak anak Mama dengan melibatkan mereka dalam permainan memori, pretend play dan menghantar mereka ke kelas-kelas yang membantu merangsang minda mereka—walau bagaimanapun, tanpa Mama sedari, Mama juga memainkan peranan yang penting secara langsung dan tak langsung dalam menggalakkan perkembangan otak anak Mama sepanjang proses perkembangan mereka.
Sebelum Mama Siti kongsikan cara terbaik yang Mama boleh gunakan untuk menggalakkan perkembangan otak si manja Mama, Mama harus terlebih dahulu memahami apakah yang sedang berlaku dalam otak kanak-kanak.
Bagaimana Hubungan Sel-sel Otak Berfungsi
Kredit gambar: Anmum™ ESSENTIAL
Otak kebanyakannya terdiri daripada neuron (sel-sel otak) yang berhubung antara satu sama lain dengan menghantar mesej ke dan dari bahagian otak yang berlainan—sama seperti bagaimana sebuah radio berfungsi. Mesej akan dihantar dari satu medium ke seterusnya apabila ia menghantar impuls melalui gentian sarafnya, yang juga dikenali sebagai akson.
Sekarang, cuba Mama ingat balik apabila Mama mula-mula mendapat radio, Mama perlu menyesuaikannya dengan frekuensi yang betul sebelum mendapat sebarang isyarat penghantaran, bukan?
Samalah juga dengan otak kanak-kanak.

Setiap orang mempunyai ~100 bilion sel-sel otak, tetapi tidak semuanya berhubung (Ozar, 2012). Apabila kita menyebut ‘perkembangan otak, ia juga sebenarnya termasuk menghubungkan sel-sel otak ini supaya sesuatu mesej tersebut cepat dihantar dari satu sel otak ke sel otak seterusnya.
Otak kanak-kanak kecil mencetuskan lebih daripada satu juta hubungan sel-sel otak setiap saat. Hubungan sel-sel otak ini terus terbina dan dibentuk sepanjang zaman kanak-kanak untuk memori dan pembelajaran mereka berlaku. Pada usia tiga tahun, 1,000 trilion hubungan sel-sel otak telah terbentuk dan ia adalah dua kali ganda lebih banyak daripada hubungan sel-sel otak pada orang dewasa. Lebih kuat dan lebih banyak hubungan sel-sel otak, lebih cepat pembelajaran berlaku dan ingatan terbentuk.
Memperkenalkan Gangliosida (GA®)

Gangliosida ialah alat komunikasi antara sinaps (tapak hubungan komunikasi antara sel-sel otak). Mereka membantu dalam perkembangan dan penstabilan litar neuron dan hubungan yang merupakan asas untuk ingatan dan pembelajaran yang lebih baik (Palmano, Rowan, McJarrow et al., 2015).
Bayangkan, otak tanpa booster gangliosida adalah seperti telefon talian tetap—masih ada komunikasi, cuma tidak cekap dan jelas. Dengan gangliosida yang mencukupi dalam otak untuk menyokong komunikasi antara neuron, rasanya seperti Mama menggunakan telefon pintar untuk berkomunikasi dengan orang lain—di mana ini adalah lebih baik!
Sistem Saraf Pusat

Gangliosida adalah penting untuk pematangan dan penyelenggaraan sistem saraf pusat (CNS). CNS terdiri daripada otak dan saraf tunjang. Ia seperti lampu isyarat, membenarkan beberapa proses berlaku dan menghentikan yang lain (Sipione, Monyror, Galleguillos, et al., 2020).
CNS, yang mengawal fungsi rumit seperti pergerakan, kognisi dan ingatan, oleh itu dianggap sebagai tunjang utama badan kita (Sipione, Monyror, Galleguillos, et al., 2020). Selain itu, ia adalah penting untuk fungsi badan seperti bernafas, blushing dan kelip mata yang berlaku secara automatik. CNS juga memainkan peranan dalam pemikiran, ingatan, pembelajaran dan emosi seseorang.
Gangliosida (GA®) bertindak seperti pengawal peribadi untuk membenarkan apa yang diperlukan masuk ke dalam sel. Mereka melakukan ini dengan memodulasi tindakan protein membran plasma dan pengecaman molekul pada permukaan sel. Ini sangat penting kerana ia boleh mengecam patogen (secara meluas) dan menutup pintunya terhadap patogen dan toksin mikrob kerana ia mahir dalam pengecaman sel-ke-sel (Lopez & Schnaar, 2009).
Memori yang Lebih Baik
Kredit gambar: Anmum™ ESSENTIAL
Satu lagi perkara penting tentang Gangliosida (GA®) ialah ia meningkatkan tahap penyimpanan memori. Kita mesti ingat bahawa ingatan atau memori mungkin tidak dapat dilihat dengan mata kasar kepada kita, tetapi di dalam otak, ia bergantung kepada interaksi antara gangliosida otak, kalsium dan protein membran fungsian. Molekul-molekul kecil ini memainkan peranan modulasi yang penting kerana ia menghantar dan menyimpan maklumat sesuatu memori (Palmano, Rowan, McJarrow et al., 2015).
Para saintis telah lama ingin mengetahui molekul apa yang sebenarnya menyimpan kenangan kita, dan mereka semakin dekat dengan jawapan semasa Mama Siti menulis ini—tetapi mari kita fokuskan tentang apa yang mereka tahu sekarang.
Sel-sel otak, seperti yang dinyatakan di atas, sentiasa berkomunikasi antara satu sama lain melalui sinaps. Oleh itu, pengukuhan hubungan ini adalah salah satu ciri pembentukan ingatan. (Hernandez, 2017).
Tingkah Laku Yang Lebih Baik

Apabila dunia perlahan-lahan kembali ke kehidupan normal, kanak-kanak perlu mengejar IQ, EQ dan SQ mereka. Dan salah satu cara yang paling penting ialah dengan memberikan mereka Gangliosida (GA®). Kita tahu bahawa DHA sangat terkenal untuk perkembangan otak, tetapi Gangliosida (GA®) juga sama pentingnya!
Berdasarkan sebuah kajian di kalangan kanak-kanak yang sihat yang menilai gaya tingkah laku mereka selepas mengambil 200ml susu yang diperkayakan dengan Membran Globul Lemak Susu (Milk Fat Globule Membrane), sejenis sumber gangliosida yang baik setiap hari sepanjang empat bulan, mereka mendapati bahawa ia membawa kepada regulasi tingkah laku yang lebih baik, menurut analisis per-protokol (Veereman-Wauters, Staelens, Rombaut, et al., 2012).
Apabila kanak-kanak prasekolah dapat mengawal emosi dan tingkah laku mereka dengan lebih baik, minda mereka lebih kondusif untuk menyerap maklumat yang diajar oleh guru mereka. Ini membawa kepada literasi awal, perbendaharaan kata dan kemahiran matematik yang lebih baik. Itu adalah satu pencapaian ke hadapan dalam akademik mereka.
Masa Depan Dengan Gangliosida (GA®)
Kredit gambar: Anmum™ ESSENTIAL
Hubungan sel-sel otak terus dibina dan dibentuk sepanjang zaman kanak-kanak untuk ingatan dan pembelajaran berlaku. Dari umur satu hingga enam tahun, kanak-kanak belajar dan mengasah kemahiran motor dan perkembangan emosi dan sosial mereka.
Selaras dengan ini, Anmum™ ESSENTIAL membekalkan Gangliosida (GA®) dalam setiap pek yang Mama beli. Ia dirumus secara saintifik dengan Gangliosida-DHA. Seperti yang kita sedia maklum, menyokong keperluan pemakanan kanak-kanak adalah sangat penting dalam membantu pertumbuhan kognitif pada tahun-tahun penting mereka yang menjangkau umur satu hingga enam tahun (Nyaradi et al., 2013).
Kuasakan Hubungan Sel-sel Otak Anak Mama Sekarang
Kredit gambar: Anmum™ ESSENTIAL
Anmum™ ESSENTIAL ingin bekerjasama dengan ibu bapa untuk menyokong pertumbuhan dan perkembangan anak-anak. Adalah penting bagi ibu bapa di luar sana untuk menyediakan pemakanan yang betul untuk menyokong perkembangan otak anak-anak mereka dan dilengkapi dengan pengetahuan berkaitan dengan kebaikan Gangliosida dan DHA terhadap perkembangan otak dalam kalangan kanak-kanak yang sedang membesar.
Kredit gambar: Anmum™ ESSENTIAL
Dapatkan sampel Anmum™ ESSENTIAL di www.anmum.com/my atau dapatkan saiz penuh Anmum™ ESSENTIAL di Motherhood.com.my.

Rujukan:
Hernandez, A. R. (2019, August 14). Can we understand memories at the molecular level? Cold Spring Harbor Laboratory. Retrieved August 11, 2022, from https://www.cshl.edu/labdish/can-we-understand-memories-at-the-molecular-level/
Lopez, P. H. H., & Schnaar, R. L. (2009, October). Gangliosides in cell recognition and membrane protein regulation. Current opinion in structural biology. Retrieved August 10, 2022, from https://www.ncbi.nlm.nih.gov/pmc/articles/PMC2763983/
Nyaradi, A., Li, J., Hickling, S., Foster, J., & Oddy, W. H. (2013, March 26). The role of nutrition in children’s neurocognitive development, from pregnancy through childhood. Frontiers in human neuroscience. Retrieved August 22, 2022, from https://www.ncbi.nlm.nih.gov/pmc/articles/PMC3607807/
Palmano, K., Rowan, A., Guillermo, R., Guan, J., & McJarrow, P. (2015, May 22). The role of gangliosides in Neurodevelopment. Nutrients. Retrieved August 10, 2022, from https://www.ncbi.nlm.nih.gov/pmc/articles/PMC4446785/?report=reader
Schnaar, R. L. (2010, May 3). Brain gangliosides in axon-myelin stability and axon regeneration. FEBS letters. Retrieved August 10, 2022, from https://www.ncbi.nlm.nih.gov/pmc/articles/PMC2856809/
Sipione, S., Monyror, J., Galleguillos, D., Steinberg, N., & Kadam, V. (2020, October 6). Gangliosides in the brain: Physiology, pathophysiology and therapeutic applications. Frontiers. Retrieved August 10, 2022, from https://www.frontiersin.org/articles/10.3389/fnins.2020.572965/full
Veereman-Wauters, G., Staelens, S., Rombaut, R., Dewettinck, K., Deboutte, D., Brummer, R.-J., Boone, M., & Le Ruyet, P. (2012, July). Milk fat globule membrane (INPULSE) enriched formula milk decreases febrile episodes and may improve behavioral regulation in young children. Nutrition (Burbank, Los Angeles County, Calif.). Retrieved August 11, 2022, from https://pubmed.ncbi.nlm.nih.gov/22305534/
Artikel ini diolah daripada versi Bahasa Inggeris di Motherhood Story.


Menangi Hadiah dan Wang Tunai Bernilai Sehingga RM100,000 Menerusi Peraduan Susu UHT MARIGOLD dan Sun Life Malaysia di Seluruh Negara

MARIGOLD, antara peneraju jenama susu terkemuka Malaysia, untuk julung kalinya bekerjasama dengan Sun Life Malaysia, syarikat insurans hayat dan takaful keluarga, bagi melancarkan Peraduan “Sahut Cabaran, Realisasi Impian” di seluruh negara.
Sejajar dengan komitmen kedua-dua jenama terkemuka itu membina asas kukuh untuk kanak-kanak di negara ini, peraduan ini menyasarkan usaha melahirkan generasi pemimpin masa depan negara yang memiliki impian dan aspirasi.
Peraduan yang berlangsung bermula 1 September sehingga 31 Oktober itu diilhamkan menerusi kempen terbaharu yang dilancarkan oleh Susu UHT MARIGOLD, “Membesar dengan Setiap Cabaran”, dengan sasaran untuk melahirkan kanak-kanak yang lebih berdaya tahan.

Peralihan daripada fasa kanak-kanak kepada remaja sering kali dikaitkan sebagai proses yang sukar untuk kanak-kanak.
Kebiasaannya kanak-kanak akan berdepan dengan pelbagai rintangan dan cabaran di sekolah, bersukan, hubungan rakan-rakan serta kehidupan harian di rumah, menyebabkan mereka lebih mudah lemah semangat dan berasa kecewa sekiranya yang dirancang tidak berlaku seperti yang mereka harapkan.
“Kesusahan mampu membina sahsiah diri dan menguatkan daya tahan. Peranan sebagai pemilik jenama ini, kami perlu pastikan nutrisi yang baik disediakan menerusi Susu UHT MARIGOLD terlaksana sebaik mungkin bagi menyediakan sokongan fizikal dan mental untuk pembangunan kanak-kanak menggarap potensi mereka sepenuhnya,” kata Poh Eng Lip, Pengurus Besar Malaysia Milk Sdn. Bhd., pengeluar produk MARIGOLD.
Kanak-kanak yang memiliki daya tahan tinggi dilihat akan membesar sebagai seorang dewasa yang berjaya. Ini kerana mereka tidak melihat rintangan sebagai faktor yang melemahkan, sebaliknya mereka memahami rintangan itu adalah cabaran yang perlu diatasi setiap masa.
Kemampuan untuk ‘bangkit kembali’ inilah yang menjadikan mereka lebih kuat. Ia mewujudkan minda positif dan optimistik supaya tidak mudah mengalah dalam apa jua situasi.
Sun Life Malaysia, sebagai jenama yang menerajui masa depan cemerlang dan kehidupan mampan, juga komited membantu rakyat Malaysia memiliki sekuriti dalam kewangan sepanjang hayat mereka dan menikmati kehidupan lebih berkualiti – dari segi kewangan, mental dan fizikal.
Dalam maklum balas berkongsi keterujaan memperkasakan golongan muda menerusi kerjasama MARIGOLD itu, Raymond Lew, CEO dan Presiden/Pengurus Negara, Sun Life Malaysia, berkata “Kami yakin langkah ibu bapa membuat rancangan awal untuk masa depan anak-anak akan membartu mereka memperoleh kejayaan dalam hidup, terutama apabila membabitkan keperluan pendidikan. Kerjasama dengan MARIGOLD mengukuhkan komitmen kami dalam membina komuniti yang mampan terutamanya dalam membantu generasi muda mencapai aspirasi mereka.”
Yap Jay Queen, Ketua Pemasaran Cotra Enterprises, bahagian pemasaran Malaysia Milk, turut berkongsi pandangan, “Kami percaya peraduan ini akan mendapat sambutan dikalangan ibu bapa yang memiliki kanak-kanak kecil. Mereka mahu anak-anak mereka diberi hak berpeluang dan pada masa yang sama memiliki jati diri yang lebih tenang kerana membina daya tahan itu adalah kunci utama dalam membina sahsiah kanak-kanak.”
Susu UHT MARIGOLD, sebagai produk susu harian menyasarkan untuk menyediakan kanak-kanak dengan asas yang tepat bagi mereka mencapai impian, bermula dengan nutrisi yang sesuai. Susu UHT MARIGOLD mengandungi protein dan formula unik BonePlus termasuk vitamin D dan kalsium bagi membina tulang yang kuat dan sihat.
        View this post on Instagram            A post shared by Marigold UHT Milk MY (@marigolduhtmilkmy)
Cara Penyertaan
Mama boleh menyertai peraduan ini dengan melengkapkan dua (2) langkah mudah dibawah:
Langkah 1: Beli mana-mana produk Susu UHT MARIGOLD – 1-Liter (1 pek), 200ml x 6 pek (1 set) atau 200ml x 3 pek (2 set). Langkah 2: Hantar resit pembelian menerusi WhatsApp kepada 017-560 0782 dan jawab satu soalan untuk merebut peluang memenangi hadiah-hadiah menarik!
Hadiah-hadiah yang menanti para peserta!
Hadiah Tempat Pertama: Wang Tunai RM20,000 x 1Hadiah Tempat Kedua: Wang Tunai RM10,000 x 1Hadiah Tempat Ketiga: Wang Tunai RM5,000 x 6Hadiah Sagu Hati: Tablet x 15
Menerusi peraduan ini, pengguna berpeluang memenangi hadiah yang ditawarkan apabila menghantar lebih banyak penyertaan menerusi pembelian. Jangan lepaskan peluang memenangi hadiah tunai dan tablet yang bernilai keseluruhan sehingga RM100,000.
“Asas yang kukuh adalah teras kepada kejayaan kanak-kanak. Nutrisi kini antara faktor penentu pertumbuhan kanak-kanak selain peluang melanjutkan pelajaran menerusi kewangan yang kukuh,” kata Poh. Mengulas kerjasama strategik dengan Sun Life Malaysia. “Bersama-sama, kami berharap dapat memperkasakan lebih ramai golongan muda Malaysia untuk lebih kuat, berdaya tahan dan memiliki masa depan cemerlang.”
Untuk maklumat lanjut mengenai peraduan ini, Mama boleh layari laman rasmi Peraduan Sahut Cabaran Marigold.


Lagi Perkara Menarik Tentang Penubuhan Hari Malaysia Yang Mama Patut Ajar Pada Anak-anak

“Hari Jumaat nanti sekolah cuti ye, Mama?” soal si anak yang mungkin keliru setelah seminggu cuti sekolah, dan tak sampai beberapa hari bertemu kawan-kawan sekelas, cikgu buat pengumuman cuti lagi.
“Ya, cuti Hari Malaysia,” jawab Mama, ringkas.
“Hari Malaysia? Hari tu kan kita dah sambut Hari Malaysia? Kenapa ada dua kali Hari Malaysia?” soalnya yang menampakkan kekeliruan di wajahnya.
Mama yakin, bukan anak bongsu Mama sahaja yang tak faham beza antara Hari Kebangsaan dan Hari Malaysia. Walaupun anak-anak di ajar secara langsung di sekolah, mungkin mereka masih belum boleh menghayati sepenuhnya.

Ini tips istimewa yang hendak Mama kongsikan dengan para ibu di luar sana:
Salah-satu perkara penting dalam mengajar sejarah kepada anak kecil ialah dengan mempersembahkan fakta-fakta menarik dan mudah difahami agar mereka berminat untuk tahu lebih lanjut lagi.
Jadi, kalau anak bertanya apa Hari Malaysia, Mama berbesar hati berkongsi 5 (lagi) fakta menarik tentang Hari Malaysia yang patut para ibu di luar sana sampaikan pada anak-anak.
Fakta #1 Hari Malaysia bukan Hari Merdeka!
Orang dewasa mungkin faham perbezaan antara sambutan Hari Malaysia dan Hari Kebangsaan Negara. Tetapi, perkara utama yang perlu kita ajar anak-anak ialah membezakan kedua-dua hari tersebut.
Hari Kebangsaan disambut pada setiap 31hb Ogos, manakala Hari Malaysia pula pada 16hb September setiap tahun.

Hari Kebangsaan atau Hari Kemerdekaan ialah hari di mana Tanah Melayu (iaitu negeri-negeri di Semenanjung Malaysia) bebas dari penjajahan British pada tahun 1957. Manakala, Hari Malaysia ialah hari  penubuhan Negara Malaysia yang terdiri daripada gabungan Tanah Melayu, Singapura, Sabah dan Sarawak pada tahun 1963.
Fakta menarik: Singapura adalah sebahagian daripada Malaysia, tetapi keluar daripada gabungan dan menjadi republik pada Ogos 1965!
Fakta #2 Bantahan penubuhan Malaysia dari negara-negara jiran
Sebenarnya, setiap perjalanan menuju kemerdekaan itu bukanlah suatu yang mudah. Para pemimpin, datuk-nenek dan moyang-moyang kita berjuang habis-habisan menuntut hak kebebasan untuk bangsa kita. Pahit ujian semua mereka tempuhi.
Tahukah anda bahawa para pemimpin kita bukan sahaja berhadapan dengan pihak penjajah untuk menubuhkan gagasan Negara Malaysia ini?
Perjanjian Penubuhan Persekutuan Malaysia telah ditandatangani oleh wakil-wakil kerajaan British, Persekutuan Tanah Melayu, Sabah, Sarawak dan Singapura untuk menubuhkan Malaysia pada 31 Ogos 1963.
Namun begitu, kerana mendapat bantahan dari negara Indonesia dan Filipina, Malaysia akhirnya diisytiharkan pada 16 September 1963 pada pukul 7:30 pagi di Kuala Lumpur (Semenanjung Malaysia), Singapura, Kuching (Sarawak) dan Kota Kinabalu (Sabah).
Mama boleh baca artikel ini untuk kronologi pembentukan Hari Malaysia dengan lebih detail.
Kredit: Repict Blog
Fakta #3 Tiada cuti Hari Malaysia sehingga tahun 2010
Benar, sebelum tahun 2010, tiada cuti umum untuk seluruh rakyat Malaysia seperti Hari Kebangsaan. Hanya penduduk di Negeri Sabah sahaja yang akan bercuti pada 16 September sempena meraikan Hari Keputeraan Yang Di-Pertua Negeri Sabah.
Namun, bermula pada tahun 2010, demi mengimarahkan semangat bangsa Malaysia, kerajaan telah mengumumkan cuti umum pada 16 September pada setiap tahun untuk seluruh negara.
Fakta #4 Brunei ingin menyertai Malaysia

Pada awalnya, Kesultanan Brunei juga berminat dan menyatakan hasrat untuk menyertai Malaysia. Tetapi, disebabkan tentangan sistem penggiliran sebagai Yang di-Pertuan Agong (YDPA) untuk sistem Raja Berperlembagaan meletakkan Sultan Brunei di tempat terakhir, serta isu masa depan royalti minyak asli, sebahagian rakyat Brunei menentang untuk bersatu.
Fakta #5 Kebanggaan rakyat Malaysia
Walaupun di media sosial sering kita saksikan salah-faham antara kaum-kaum di Malaysia, sebagai rakyat Malaysia, didiklah anak-anak agar menjadi bangsa Malaysia bukanlah satu kekurangan, malah ia adalah satu keistimewaan.
Kebanyakan para pelancong dan pelawat dari luar negara sangat kagum dengan keharmonian antara kaum yang wujud di Malaysia. Rakyat Malaysia ramai yang boleh berbahasa sekurang-kurangnya dua bahasa dan sangat tinggi toleransi sesama kita.
Tahukah anda, selain daripada 3 kaum utama di Malaysia iaitu Melayu, Cina dan India, Malaysia merupakan tanah air kepada sebanyak kira kira 80 kaum etnik berbilang bangsa? Semuanya bersatu pada Hari Malaysia 16 September 1963, dan masih kekal bersatu sehingga hari ini.

Marilah kita raikan Hari Malaysia tahun ini dengan sebenar-benarnya menjadi rakyat Malaysia selama 59 tahun dan moga kekal aman pada tahun-tahun mendatang.
Tahniah Malaysia, Selamat Menyambut Hari Malaysia yang ke-59.


Dekorasi Rumah Tak Perlu Belanja Banyak. Hanya Pandai Pilih Hiasan dan Warna Dinding Sahaja

Dekorasi atau deco rumah merujuk kepada komponen estetik bertujuan menampakkan rumah lebih menarik. Hiasan rumah termasuklah perabot, karya seni, aksesori, susun atur perabot dan warna sesebuah ruangan ialah elemen penting dalam proses mendekorasi rumah.
Idea dekorasi dalaman rumah selalu dipilih berdasarkan minat penghuni itu sendiri. Macam Mama sendiri, mesti Mama pun ada minat, inspirasi dan idaman dekorasi rumah yang tersendiri kan?

Antara konsep dekorasi rumah yang trendy hari ini dan sesuai sepanjang zaman ialah minimalis, berwarna putih, bersama pokok hiasan dalam rumah, pampas, dan mempunyai unsur alam semula jadi.
Kali ini, Mama Siti teringin nak kongsikan dengan Mama semua beberapa idea dekorasi rumah yang ringkas tetapi memberi impak ketara dalam rumah. Seperti biasa, Mama Siti akan sertakan sekali ciri-ciri, kelebihan dan kekurangan dan juga gambar.
Idea Dekorasi Rumah Yang Trendy
1) Dinding Pastel
Kredit gambar: Elle Decor
Pemilihan warna terang untuk dinding Mama, terutamanya warna ‘pastel’ menjadikan ruang kelihatan lebih luas. Selain itu, ia mewujudkan suasana berseri dan ceria.
Kebanyakan orang memilih warna putih memandangkan ianya merupakan satu pilihan selamat oleh kerana mudah untuk memadankan dengan perabot dan langsir. Namun begitu, kadang kala warna putih menjadi agak membosankan.
Bagi menggantikan penggunaan warna putih Mama boleh cuba warna krim, kelabu muda, warna kuning terang dan merah jambu.
2) Memaksimumkan Penggunaan Cermin
Kredit gambar: desainrumahid.com
Cermin memberikan kesan ruangan nampak lebih luas pada sesuatu tempat. Tambahan pula, aksesori ini  menjadikan ruang kelihatan lebih eksklusif.
Apa yang lebih penting bagi seorang wanita, cermin bukan setakat aksesori rumahan semata-mata kerana sebenarnya kita sangat memerlukannya di kebanyakkan waktu.
Merapikan tudung, menggayakan rambut, merias wajah dan menangkap gambar ‘outfit of the day’ (OOTD) semuanya menggunakan cermin.
Jadi, penting tak cermin di ruang rumah Mama? Sangat penting dan praktikal.
3) Langsir Sebagai Hiasan Rumah
Kredit gambar: Shopee
Langsir menambah dimensi pada rekaan dalaman rumah Mama. Pemilihan warna mestilah bersesuaian dengan aksesori dan perabot yang sudah tersedia di suatu ruangan.
Elakkan kesilapan ketika memilih langsir dan Mama perlu sentiasa menitikberatkan bahannya. Langsir yang lebih nipis dan ringan membolehkan angin masuk dalam rumah sekaligus menyamankan ruangan rumah.
Selain itu, lebih tinggi langsir digantung maka lebih tinggi siling Mama akan kelihatan. Tips tambahan, Mama boleh gantungkan langsir beberapa inci melebihi tingkap untuk mendapatkan kesan siling lebih tinggi.
4) Memanfaatkan Permaidani
Kredit gambar: Aqsa Online Store
Permaidani boleh digunakan sebagai hiasan rumah dan bilik. Pemilihan permaidani yang tepat bukan sahaja menonjolkankeindahan corak dan warnanya, tetapi juga antara cara terbaik untuk mendapatkan suasana baru di dalam rumah atau bilik.
Pemilihan permaidani yang bersesuaian melengkapkan tona warna agar sepadan dengan dekorasi dalam sesebuah ruangan.
Mari Mama Siti kongsikan antara tips pemilihan motif permaidani.
Pertama sekali ialah corak geometri. Sebaiknya pilih warna kontra dan ‘bold’ serta berbeza dengan warna di dinding. Pemilihan tempat letak permaidani juga penting tau.
5) Unsur Alam Semulajadi
Kredit gambar: iProperty
Penggunaan warna natural penting dalam menentukan nuansa di rumah. Caranya adalah dengan menggantung tumbuhan palsu di dinding atau meletakkan tumbuhan palsu di sudut ruang tamu.
Tumbuhan palsu berwarna hijau antara alternatif terbaik dalam membantu memberikan mood tenang di setiap sudut ruangan rumah.
6) Karya Seni
Kredit gambar: InformaZone
Hasil seni dari anak-anak mahupun Mama sendiri boleh diletakkan di ruangan rumah. Contohnya di ruang tamu, dalam bilik tidur dan di dapur. Penggunaan hasil seni yang bersesuaian memberikan kesan realistik serta penambah warna dan corak agar menjadi lebih estetik.
7) Warna Siling Rumah

Mama harus mengambil kira berkenaan siling rumah. Siling dengan warna yang lebih terang berbanding dinding menampakkan dinding atau siling seakan lebih tinggi dari ketinggian asal manakala siling yang berwarna gelap menyebabkan siling kelihatan lebih rendah.
Siling putih selalu menjadi menjadi pilihan di tangga teratas kerana kesan menarik pada dinding dan perabot. Selain mengambil kira faktor memudahkan padanan perabot dan aksesori hiasan.
Tips Deco Rumah
1. Pasang langsir tinggi di atas tingkap Lebih dekat pemasangan langsir dengan siling, bilik akan terasa lebih besar.
2. Gantungkan karya seni tepat pada paras mataGantungan lukisan pada 57 inci dari tanah supaya dapat menikmati hasil seni itu tadi.
3. Letakkan perabot dua inci jauh dari dindingBilik Mama akan berasa lebih berangin kerana angin akan lebih masuk ke dalam ruangan apabila terdapat jarak antara dinding dan perabot.

Minat kecenderungan penghuni rumah bukan lah satu masalah tetapi yang paling penting ialah pemilihan perabot, karya seni, aksesori, susun atur dan warna dinding.
Kadang kala kita tidak perlukan idea rekaan dalam rumah yang sofistikated tetapi sudah memadai jika memilih beberapa elemen yang bersesuaian dan sepadan. Jadi kerana itulah Mama perlu ikuti cara dan tips dekorasi rumah seperti yang Mama Siti kongsikan di atas tadi.
Harap-harap perkongsian kali ini membantu Mama memikirkan idea nak deco rumah. Kita jumpa lagi dalam artikel seterusnya ya.


Comelnya! 5 Gaya Unik Daripada Anak-anak Kecil Sempena Bulan Patriotik Ini

Sempena hari kebangsaan, ibu bapa  semua berganding bahu untuk menjayakan pakaian paling patriotik untuk anak-anak meeka gaya tahun ini! Salah satu cara untuk mengajar anak menjadi seorang patriotik adalah dengan meraikan hari-hari bersejarah seperti Hari Merdeka dan Hari Malaysia.
Ianya amatlah penting untuk tanamkan semangat patriotik dalam diri anak-anak kita dan secara tak langsung dapat membentuk mereka menjadi orang yang lebih membangunkan kemerdekaan, menggalakkan semangat kekitaan, bina keazaman dan daya tahan diri, dan memupuk nilai moral yang baik dalam si manja.
Mama boleh mulakan dengan menggayakan si manja dengan pakaian yang bertemakan Jalur Gemilang kita dengan cara yang paling kreatif dan unik seperti anak-anak yang comel ini.
Jom tengok gaya-gaya mereka yang menarik di bawah! Comel je semuanya!
5 Gaya Unik Daripada Anak-anak Malaysia
#1 Pahlawan Muda
        View this post on Instagram            A post shared by 𝔇𝔦𝔫 𝔖𝔢𝔭𝔞𝔫𝔤 (@din_sepang)
Dengan gaya seperti pahlawan, adik Izhar mengayakan Jalur Gemilang dengan pakaian tradisional Melayu. Untuk mempamerkan semangat patriotismenya, Izhar memakai warna Jalur Gemilang dan lambang bintang dan bulan Malaysia.
Tanjaknya juga bermotifkan songket yang cantik dengan warna merah, biru, kuning dan putih. Papa Din memang pandai mengayakan anaknya!
#2 Pakaian Untuk Sambutan Meriah
        View this post on Instagram            A post shared by Marlisa Kamil (@marlisakamil)
Mama Marlisa Kamil memang tidak terlepas peluang untuk menggayakan anak-anaknya untuk pertandingan pakaian patriotik terbaik dianjurkan sekolah.
Anaknya Luya memakai pakaian seragam tentera patriotik untuk pertandingan nyanyian anjuran sekolah dan Luna dalam gaun bertema Jalur Gemilang untuk bertanding dalam pertunjukan fesyen sekolah. Kibarkan bendera mu anak-anak!
#3 Gaya Patriotik D.I.Y
        View this post on Instagram            A post shared by Marina Bashah (@marina.bashah)
Bagi Mama Marina Bashah, kreativiti dan juga persiapan akhir adalah kepakarannya. Untuk Mama yang ada kekangan bajet, pakaian DIY sememangnya menjadi pilihan Mama.
Untuk pertunjukan fesyen sekolah dua anak perempuannya, Mama Marina gayakan anak-anak dengan baju kurung serta tudung bersama warna-warna jalur gemilang. Sangat cantik dan comel, Mama Siti pun jealous mereka ada Mama bijak macam ni! Sudah pasti sifat seperti ini sangat terpuji!
#4 Adik Beradik Bergaya
        View this post on Instagram            A post shared by Nurul Izzati (@izzatiabrahman)
Sepasang lagi adik-beradik berpakaian sedondon untuk sambutan Hari Kebangsaan sekolah mereka. Adam dan Hawa kelihatan bangga memakai warna negara mereka dalam gaya yang moden dan menarik.
Kerana meminati fesyen, Mama Nurul Izzati rajin menggayakan anak-anaknya. Pilihan pakaian mencerminkan semangat patriotik yang bagus serta sesuai untuk kanak-kanak. Tanjak yang dimodenkan memang melengkapi Baju Melayu Adam. Tambahan bunga mawar sebagai aksesori Hawa menyerlahkan seluruh pakaiannya! Mama Siti love!
#5 Memupuk Semangat Patriotik Dari Kecil
        View this post on Instagram            A post shared by Farid Rahim (@_faridrahim_)
Sungguh comel si bayi kecil menggayakan Jalur Gemilang dengan pemandangan jambatan gantung Terengganu. Si Papa, Farid Rahim rajin gayakan puteri kecilnya dengan semangat patriotik. Sekali dengan bendera Jalur Gemilang, Ayra sungguh ceria menikmati sesi bergambar bersama ayahnya! Tengoklah senyuman ceria dia~
Mesti dekat sekolah si manja ada pertandingan bergaya dengan baju Jalur Gemilang mereka kan? Apa kata Hari Malaysia ni, Mama boleh ambil inspirasi daripada adik-adik yang bergaya ni. Mama Siti sungguh kagum dengan ibu bapa yang komited mengayakan si kecil mereka. Semoga bermanfaat sempena Hari Malaysia ni, Mama!
Selamat Hari Malaysia bagi pembaca Kelab Mama sekalian~
Artikel ini diolah daripada versi bahasa inggeris di Motherhood Story.


Perkara dan Fakta Menarik Mengenai Malaysia Yang Mama Harus Kongsikan Bersama Anak-anak

Negara Malaysia sememangnya kaya dengan budaya, makanan, dan etnik daripada pelbagai kaum. Kepelbagaian ini membuatkan terdapat banyak fakta menarik mengenai Malaysia yang Mama Siti percaya, masih ramai tak tahu atau tak sangka yang ia adalah fakta.
Mujurlah Mama Siti ada kumpulkan fakta menarik yang Mama boleh ceritakan sedikit dekat si manja. Jom kita tengok perkara dan fakta menarik tentang Malaysia tanah tumpahnya darahku ini.
5 Fakta Menarik Yang Mama Tak Sangka Tentang Malaysia
#1 Hutan hujan kita lebih tua daripada hutan lain

Kredit gambar: Shutterstock
Siapa sangka hutan hujan tropika di Malaysia adalah yang tertua. Lebih tua lagi daripada Hutan Amazon dan Congo! Hutan hujan simpan ini berumur 130 juta tahun seluas 4,343 km persegi sama.
Mama boleh bayangkan ia hanya 7 kali ganda negara Singapura je tau! Mama boleh lawat hutan simpan ini di Taman Negara.
Untuk melawat taman ni, Mama memerlukan kebenaran khas daripada kerajaan, tetapi ia sangat berbaloi. Hutan hujan ini adalah rumah kepada mamalia yang jarang ditemui seperti harimau Malaya, kera pemakan ketam, badak sumbu Sumatera dan juga gajah Asia.
#2 Ruang gua terbesar berada di Sarawak
Kredit gambar: Mulupark
Ruang gua terbesar di DUNIA berada di Sarawak tau Mama! Ia terletak di Gua Mulu di Taman Negara Sarawak, dimana ia boleh muat 1 pesawat boeing 747-200.
Taman Negara Gunung Mulu sememangnya terkenal dengan pembentukan batu kapur, dan merupakan antara gua yang paling menakjubkan di bumi ini.
Untuk pengetahuan Mama lagi, Mulu adalah rumah kepada ruang bawah tanah terbesar di dunia (Dewan Sarawak), laluan gua terbesar di dunia (Gua Rusa) dan gua terpanjang di Asia Tenggara (Clearwater Cave).
#3 Titik paling selatan di Benua Asia
Kredit gambar: Shutterstock
Tanjung Piai di selatan Johor merupakan titik paling selatan di benua Asia. Terletak dalam mukim Kukup, Daerah Pontian, Johor, Tanjung Piai menjadi nama kawasan pilihan raya di Malaysia yang sebelum ini dikenali sebagai parlimen Pontian.
Tanjung Piai terkenal dengan restoran makanan laut dan juga mempunyai hutan paya bakau yang indah dan belum terdedah kepada pencemaran mahupun pembangunan. Dari sini, kita dapat lihat bangunan pencakar langit Singapura yang dipisahkan oleh Selat Johor.
#4 Kumpulan harimau yang banyak
Kredit gambar: Shutterstock
Tahukah Mama? Hutan Belum (Royal Belum) mempunyai banyak spesies harimau Malaya untuk setiap kilometer persegi kawasan hutan tersebut dan ianya melebihi daripada mana-mana pusat perlindungan haiwan di negara ini!
Mama Siti pun baru tahu fakta yang mengejutkan ini.
#5 Lebuh raya di Malaysia melebihi lilitan bumi
Kredit gambar: Shutterstock
Lebuh raya di Malaysia merekodkan sepanjang 65,887 km panjang dan ianya melebihi daya lilitan bumi iaitu 40,075 km. Mesti Mama tak sangka kan? Untuk pengetahuan Mama, lebuh raya pertama di negara kita ialah Lebuhraya Persekutuan yang lebih dikenali ramai sebagai Federal Highway.
Mula dibina pada 1974, ia merupakan antara lebuh raya yang paling sibuk di kawasan Lembah Klang, terutamanya pada waktu puncak. Bayangkan Mama, lebih 30,000 buah kenderaan berada di Lebuhraya Persekutuan pada waktu puncak tersebut! Jadi, sebab tu Mama harus plan jadual perjalanan Mama di jalan raya dengan sebaiknya ya.
Wow! Banyak fakta menarik tentang Malaysia ni kan, Mama? Boleh la Mama ceritakan dekat si manja sambil-sambil tu. Dengan menjelangnya Hari Malaysia yang akan disambut pada 16 September ini, pastikan Mama dapatkan maklumat dan fakta yang menarik untuk lebih arif tentang negara kita. Barulah patriotik!
Mama Siti mengucapkan selamat menyambut Hari Malaysia buat semua pembaca Kelab Mama!
Kredit: Astro Awani


Berhenti Percaya Karut Ini Mama! Kanser Ovari: Mitos vs Fakta

Buat pengetahuan Mama, kanser ovari adalah kanser keempat paling biasa dalam kalangan wanita. Pada tahun 2020, Menteri Kesihatan Datuk Seri Dr. Dzulkefly Ahmad menganggarkan 60 peratus kanser dilaporkan hanya dikesan pada peringkat akhir, menyukarkan rawatan untuk pembunuh senyap wanita ini.
Sempena bulan September adalah bulan Kesedaran Kanser Ovari, Mama Siti baca banyak tentang mitos dan juga fakta tentang kanser ovari ni. Jom kita lihat sama-sama.
5 Mitos Kanser Ovari Yang Mama Tidak Perlu Percaya
Mitos #1: Sista (Cyst) Ovari Merupakan Jenis Kanser Ovari

Sebenarnya Mama, sista ataupun cyst adalah fenomena yang biasa. Malah setiap kali ovulasi, ia akan menjadi sista setiap bulan. Sista seperti ini akan hilang secara semula jadi. Memang macam-macam jenis cyst yang ada, tetapi ia akan hilang sendiri tanpa sebarang rawatan.
Kebanyakan wanita yang ovulasi akan membentuk cyst– kantung kecil berisi cecair – dalam ovari mereka setiap bulan. Ia juga dikenali sebagai sista berfungsi, di mana ia adalah ‘jinak’ dan biasanya hilang dengan sendirinya. Jenis sista benigna lain juga boleh terbentuk di sekitar ovari, dan selalunya hilang tanpa rawatan.
Menurut Pejabat Kesihatan Wanita, hanya cyst yang berjangkit sahaja yang mencirikan kanser ovari, jarang berlaku, dan hanya 13 hingga 21 peratus daripada ovarian cyst yang dikeluarkan adalah kanser.
Mitos #2: Simptom Halus, Pesakit Tak Perasan Sehingga Terlambat

Memang betul Mama, simptom kanser ovari ni menunjukkan simptom yang sangat halus hingga Mama tak perasan pun. Tetapi ada simptom yang sangat ketara dan juga konsisten dan sekiranya Mama perasan simptom-simptom ini, Mama harus segera berjumpa dengan doktor berdekatan.
Tanda-tanda anda mengalami kanser ovari adalah seperti:
kembungtak boleh makan banyak kerana rasa kenyangrasa kejang di bahagian perutsembelit yang lebih teruk daripada biasapedih ulu hati yang lebih kerapsakit semasa hubungan intim sakit belakang
Semua simptom ini perlu diperhatikan secara teliti tau Mama!
Mitos #3: Pemeriksaan Ob-Gyn Tahunan Mama Akan Mengesan Kanser Ovari
Ramai yang beranggapan bahawa pemeriksaan Pap smear dapat mengesan kanser ovari. Tetapi hakikatnya, ia hanya menyaring untuk kanser serviks. Buat masa sekarang, tiada ujian yang spesifik yang dapat mengesan kanser ovari dari awal.
Apa yang Mama boleh lakukan adalah berbincang dengan doktor sekiranya kerap berlaku simptom-simptom di atas dan juga sejarah keluarga yang pernah menghidap kanser serta beberapa faktor risiko lain.
Setelah itu, pakar sakit puan akan melakukan pemeriksaan pelvis, dan mungkin membuat ujian darah dan ultrasound atau pengimejan lain untuk detect ketumbuhan ini.
Mitos #4: Kanser Ovari Tidak Dapat Diubati

Mama Siti faham, 80 peratus daripada kanser ovari ditemui pada peringkat akhir dan ini menakutkan para wanita untuk berjumpa dengan doktor mereka, kerana takutkan pada diagnosis.
Tetapi Mama, kanser ovari boleh sembuh. Terutamanya apabila ia dikesan lebih awal. Kadar kelangsungan hidup lima tahun sekitar 94 peratus, menurut American Cancer Society.
Bergantung pada pelbagai faktor, kanser ovari boleh dirawat dan mendapat hasil yang bagus. Menurut Institut Kanser Kebangsaan, apabila dikumpulkan semua peringkat, hampir 50 peratus wanita yang didiagnosis dengan kanser ovari masih hidup selepas lima tahun. Oleh itu, Mama harus mendapatkan pengesanan awal supaya dapat rawatan awal!
Mitos #5: Serbuk Talkum Menyebabkan Kanser Ovari

Walaupun terdapat beberapa cadangan yang bedak talkum mungkin meningkatan risiko kanser ovari. Tetapi terdapat sikit sangat bukti yang mengatakan penggunaan bedak talkum menyebabkan kanser ovari.
Terdapat sebuah kajian yang dilakukan, namun ia tidak berapa tepat dari segi statistik kerana hanya 4 kumpulan wanita yang dikaji daripada 250,000 wanita.
Benar, memang susah nak detect kanser ovari ni walaupun Mama hadir ke hospital membuat pemeriksaan kesihatan. Sekarang Mama pun dah tahu apa mitos dan juga fakta yang perlu dipertimbangkan. Tetapi jika Mama rasa sakit-sakit tu, sila hadir ke klinik atau hospital yang terdekat untuk pemeriksaan lanjut dengan kadar segera ya.
Jangan ignore dan pentingkan kesihatan anda!

Dapatkan tips dan panduan kesihatan Mama dan Papa yang lain DISINI.


Pagar Rumah Ala Mediteranian Paling ‘Simple’ Minimalis dan Trending Tahun Ini

Pagar berfungsi sebagai alat keselamatan untuk setiap unit rumah terutamanya rumah bungalow dan rumah teres. Tambahan pula ia juga penting untuk menjaga privasi penghuni rumah tersebut.
Selain itu, kewujudan pagar rumah juga memainkan peranan dari segi kecantikan sesebuah rumah. Artikel kali ini tertumpu kepada rekaan pintu pagar dan juga pagar tembok di sekeliling rumah.
Namun begitu, pengubahsuaian rumah yang melibatkan ruangan luar perlu mendapatkan kelulusan daripada pihak berwajib. Ada beberapa perkara yang perlu diambil kira sebelum Mama memilih rekaan pagar yang sesuai mengikut kemahuan dan keperluan semasa.
Perhatikan Faktor Ini Sebelum Memilih Pagar Rumah
Mematuhi jarak di bahagian depan, belakang, kiri dan kanan serta ketinggian yang ditetapkan oleh Kementerian Perumahan dan Kerajaan Tempatan (KPKT)Pagar rumah tidak mengganggu laluan kenderaan dan pejalan kaki terutamanya di rumah teresBagi pagar yang menggunakan sistem automatik perlulah dilaksanakan sepertimana Peraturan-Peraturan Elektrik 1994
Rekaan Pagar Minimalis Tahun 2022
Pagar Grill

Kredit gambar: Tokopedia
Bahan yang digunakan ialah keluli atau aluminium. Pagar dengan bahan tersebut mempunyai struktur yang ringan tapi dalam masa yang sama kuat.
Pagar Vinyl
Kredit gambar: Flickr
Dari segi harga, pagar vinyl lebih mahal berbanding pagar jenis berasaskan kayu. Namun begitu, ia mempunyai kelebihan kerana tidak perlu penyelenggaraan yang kerap. Selain itu, pagar vinyl mempunyai kesan akhir sama seperti bahan kayu. Nampaknya ia ialah alternatif yang sepadan.
Pagar PVC
Kredit gambar: Vanilla Kismis
Kelebihan pagar PVC ialah dari segi bahannya. Pagar ini anti karat dan melambatkan proses cat menjadi kusam. Pagar rumah Mama akan sentiasa kelihatan baru.
Pagar Ayunan (Swing Gate)
Kredit gambar: Lazada
Pagar ayunan sering dipilih apabila seseorang ingin mengaplikasikan pagar automatik di rumah mereka. Manakala dari segi harga, pagar ayunan masih tergolong dalam kategori pagar dengan harga yang rendah.
Gabungan Batu & Besi
Kredit gambar: indonesia.metalgabions.com

Mama mahukan sesuatu yang moden tetapi Ayah pula sukakan pagar yang mempunyai elemen semulajadi. Tidak perlu rungsing kerana pagar yang menggabungkan batu dan besi mungkin menjadi antara pagar baru untuk rumah Mama.
Gabungan bahan-bahannya jelas kelihatan ianya sesuatu yang selamat, kukuh dan paling penting ada elemen alam semulajadi.
Pagar Kayu dengan Tembok Tinggi
Ide rekaan nya ialah cat tembok berwarna putih dan menggunakan pagar dengan bahan kayu. Ia akan kelihatan lebih menarik jika menggunakan warna kayu yang gelap. Warna yang kontra mengabungkan idea klasik dan moden.
Pagar Ala Mediteranian
Kredit gambar: Twitter Yana Khairuddin
Pagarnya seperti pintu rumah. Seterusnya untuk pagar temboknya pula tinggi menyamai rumah di tingkat pertama. Selalunya ia dihiasi dengan satu jenis tanaman di sisi bahagian pintu.
Pagar Berlipat (Folding Gate)
Kredit gambar: Pinterest
Pagar jenis ini sesuai untuk ketinggian 14 kaki ke atas. Ada yang memerlukan roda dan ada juga yang tidak menggunakan roda. Yang pasti ia mempunyai selak kunci di setiap lipatan.
Pagar Meluncur (Sliding Gate)
Kredit gambar: Pinterest
Praktikal, elegan dan ringkas. Itu yang Mama Siti boleh katakan untuk rekaan pagar meluncur ini. Tambahan pula, tiada sekatan bagi pemilihan bahan. Mama bebas memilih bahan kayu atau besi.
Pagar Bermotif Bunga/ Kerawang/ Buluh
Kredit gambar: Decoruma
Pagar Besi Minimalis
Sama ada orang di bahagian luar pagar atau di bahagian dalam pagar, kedua-duanya boleh melihat dengan jelas di bahagian bertentangan. Kelebihan pagar besi minimalis ialah ia membantu pengudaraan angin dan cahaya ke dalam kawasan parkir kereta.
Gabungan Tembok & Kayu
Kredit gambar: bioindustries.co.id
Bagi bahan tembok, ada yang menggunakan simen, batu bata dan besi. Gambar diatas ialah contoh bagaimana batu dan kayu berpadu menjadi struktur yang kuat.
Pagar Kayu
Kredit gambar: 22lasers.com
Antara kerisauan pemilik rumah ialah ketahanan dan nilai kosmetik pagar kayu. Dengan keadaaan iklim Malaysia yang sentiasa panas dan hujan sepanjang tahun, kayu mungkin akan mengalami kerosakkan seperti lekang atau berkulat.
Pagar Selari Melintang
Kredit gambar: myhome-ms.decoratex.biz
Rekaan pagar yang ringkas atau simple. Pagar tembok dan pintu pagar menggunakan bahan dan rekaan yang sama. Penggunaan struktur logam mempunyai jangka hayat yang panjang dan ia juga senang dijaga.
Pagar Kayu & Besi
Kredit gambar: klasikminimalis
Selain besi yang dicat warna putih, ia juga boleh dicat warna kelabu. Manakala bagi kayu pu, lebih baik jika warnanya lebih gelap dan menampakkan corak serat kayu. Gabungan kedua-dua bahan ini menyatukan konsep moden dan minimalis.
Begitulah tadi 15 rekaan pagar rumah yang moden, minimalis dan konsep semulajadi. Perkara paling penting ialah fungsi utama pagar ini dapat berfungsi dengan baik.
Sekali lagi, Mama Siti suka nak ingatkan supaya Mama mematuhi peraturan yang ditetapkan oleh undang-undang negara Malaysia. Akhir sekali, sesuaikan rekaan pagar rumah Mama dengan reka bentuk rumah supaya dapat menyerlahkan lagi kecantikkan rumah Mama.  Jom baca tentang pelabagai jenis grill rumah dan harga pasarannya pula!


Refresh Minda: Fakta 16 September, Detik Bersejarah ‘Lahirnya’ Malaysia

Hari Malaysia dah nak dekat ni! 16 September bukan sekadar cuti umum tau Mama, ia adalah hari yang penuh dengan sejarah buat Malaysia. Mesti si manja pelik kenapa semua orang berada di rumah pada 16 September ni kan?
Sambil-sambil tu Mama boleh ceritakan tentang bagaimana Malaysia terbentuk dan kenapa 16 September mempunyai sejarah yang istimewa buat orang Malaysia.
Secara amnya, bermula 16 September 2010, tarikh tersebut menjadi cuti umum untuk seluruh negara bagi memperingati penubuhan persekutan Malaysia pada tahun 1963. Jadi, sebab tu kita akan cuti pada 16 September setiap tahun atau lebih dikenali sebagai Hari Malaysia.
Mama Siti ada sediakan fakta-fakta dan kronologi tentang 16 September yang Mama boleh ceritakan pada si manja! Jom baca di bawah~
Lahirnya Malaysia
Hari Malaysia adalah lambang bergabungnya Malaya, Borneo Utara, Sarawak dan Singapura untuk membentuk Malaysia. Perjanjian Persekutuan Tanah Melayu telah ditandatangani oleh wakil kerajaan British, Persekutuan Tanah Melayu, Sabah, Sarawak dan Singapura untuk membentuk Malaysia pada 31 Ogos.
Bagaimanapun, Malaysia akhirnya mengisytiharkan hal ini pada 16 September 1963 di Stadium Merdeka Kuala Lumpur. Sebelum ini, Hari Malaysia adalah cuti umum di Sabah sempena hari keputeraan Yang Di-Pertua negeri Sabah; namun ia bukan cuti umum di Sarawak dan Semenanjung Malaysia. Selepas 2010, barulah diumumkan bahawa 1 September adalah cuti umum bagi seluruh negara.
Kronologi Terbentuknya Malaysia

Kredit gambar: Astro Awani
Berikut adalah tahun-tahun yang penting semasa pembentukan Malaysia. Jom kita tengok~
1945 – Kesatuan Malaya (Malayan Union) diperkenalkan oleh kerajaan Imperialis Inggeris untuk menuju ke arah pembentukan kemerdekaan. Pada mulanya, ia dibantah oleh majoriti rakyat tempatan kerana menyebabkan Sultan hilang kuasa dalam bidang politik.
1947 – Pihak Inggeris mencadangkan konsep pembentukan persekutuan Tanah Melayu setelah berhadapan dengan rusuhan dan pemberontakan orang Melayu.
1948 – Malaya memasuki tempoh darurat kerana pemberontakan Komunis.
1949 – Pilihan raya pertama Malaya yang dipelopori Parti Perikatan iaitu UMNO, MCA dan MIC yang mewakili 3 kaum utama Melayu, China dan India.
1955-1956 – Rundingan ke London diketuai oleh Tunku Abdul Rahman bagi merunding mengenai kemerdekaan Malaya. Melalui rundingan tersebut, persetujuan telah dibuat pada Februari 1956 dan kemerdekaan secara rasmi akan diberikan.
1957 – Kemerdekaan dan pembentukan Persekutuan Malaya pada 31 Ogos 1957.
1960 – Darurat dimansuhkan sejak 1948 kerana para pemberontak Komunis mula hilang kuasa.
1962 – Rundingan demi rundingan dibuat demi mencapai kemerdekaan bagi Singapura, Sabah, Sarawak dan Brunei. Pada mulanya, Sabah dan Sarawak bersetuju untuk bersama Malaya tetapi mendapat tentangan yang hebat dari pihak Filipina dan Indonesia.
1963 – Pembentukan Persekutuan Malaysia dibentuk pada 16 September 1963 terdiri daripada 9 negeri di Malaya, Sabah, Sarawak dan Singapura.
1965 – Namun disebabkan salah faham yang wujud antara pemimpin dari kerajaan pusat dan pihak berkuasa Singapura, Singapura mengambil keputusan untuk meninggalkan Kesatuan pada 6 Ogos 1965 lantas membentuk sebuah negara berasingan.
Kredit gambar: Shutterstock
Macam tulah kronologi pembentukan Malaysia. Enam (6) tahun selepas kemerdekaan, Malaya kemudian bergabung dengan Sabah Sarawak dan Singapura. Bila disusun macam ni senang nak baca kan? Macam mana pula dengan logo dan tema yang ditetapkan pada tahun ini? Haa, ia juga mempunyai sejarah dan makna mereka tersendiri.
Logo & Tema Hari Malaysia 2022
Bagi tahun 2022, kerajaan telah memperkenalkan Tema Hari Merdeka atau Hari Kebangsaan bersama-sama Hari Malaysia. Temanya adalah Keluarga Malaysia Teguh Bersama.
Turut serta, logo rasmi juga dipamerkan untuk digunakan sepanjang bulan Kemerdekaan dan Hari Malaysia. Sejak pandemik, rakyat Malaysia tidak dapat menyambut dengan besar-besaran tetapi pada 31 Ogos 2022 yang lalu, sambutan Hari Kemerdekaan yang ke-65 berlangsung dengan sungguh meriah dengan perarakan dan semangat rakyat Malaysia yang tak dapat dilupakan. Patriotik sungguh rakyat Malaysia!
Sambutan Hari Malaysia ke-59 tahun ini akan diadakan di Dataran Memorial Pengisytiharan Kemerdekaan di Banda Hilir, Melaka dengan tema busana era 50-an dan 60-an. Mama boleh bawa suami dan anak-anak ke sana tau!
Tema Hari Malaysia: Keluarga Malaysia Teguh Bersama
Tahun ini merupakan sambutan Hari Kebangsaan ke-65 dan Hari Malaysia ke-59. Mesti Mama nampak kan tema tahun ini dekat papan iklan? Tema tahun ini adalah Keluarga Malaysia Teguh Bersama. Konsepnya selari dengan keharmonian Keluarga Malaysia. Jom tengok maksud logonya terlebih dahulu.
Maksud Disebalik Logo Hari Malaysia 2022

Logo Berkonsepkan Jalur Liputan Internet – Melambangkan pembangunanan infrastruktur, sistem komunikasi serta pendigitalan yang semakin maju dan berkembang untuk kemudahan rakyat.
Tiga Jalur Biru, Merak dan Kuning – Merupakan cerminan Keluarga Malaysia yang terdiri daripada pelbagai kaum dan latar budaya serta hidup harmoni.
Titik Merah – Melambangkan jati diri dan semangat patriotik yang menjadi teras pembentukan negara berdaulat dan berwawasan.
Kedudukan Yang Berselang-Seli – Melambangkan keterbukaan dalam meraikan perbezaan dan kepelbagaian demi kemajuan bersama.
Macam mana pula dengan tema tahun ini? Jom kita tengok apa sebenarnya maksud #KeluargaMalaysia Teguh Bersama ni?
Maksud Disebalik Tema Hari Malaysia 2022

#KeluargaMalaysia merujuk kepada masyarakat yang hidup aman damai dan bersatu padu dalam keterangkuman, kebersamaan dan kesyukuran.
Teguh – bermaksud kukuh, kuat dan erat.
Bersama – membawa maksud bersama-sama beserta atau bergandingan.
Teguh Bersama yang mendukung maksud kekuatan dan kesepaduan yang dicapai secara kolektif serta mampan.
Kredit gambar: bharian.com.my
Macam-macam fakta dan maklumat yang Mama dan Papa boleh ceritakan pada si manja kan? Selepas ini senang la nak terangkan satu-satu pada anak Mama!
Selamat menyambut Hari Malaysia kepada semua pembaca KelabMama!
Psst, hari jumaat ni nak pergi Melaka tengok perbarisan ke Mama?


“Berapa banyak masa spend dengan anak TANPA gajet & TV?” Pakar Jelaskan Tantrum Anak Kecil & Cara Berkesan Mengatasinya

Tantrum anak kecil adalah satu masalah dan proses yang setiap ibu bapa akan lalui. Ia bukan mudah untuk dikawal. Ibu bapa pun cari macam-macam cara dan juga sumber untuk melawan ataupun memahami tantrum ni apa sebenarnya.
Definisi tantrum adalah tingkah laku yang di mana berlakunya kemarahan secara tiba-tiba atau perlakuan tidak wajar seperti menangis, menjerit, memekik dan menunjukkan ketidakpuasan hati dengan tindakan menendang dan memukul.
Selalunya ia berlaku sebagai tindak balas kepada keperluan atau keinginan mereka yang tidak disempurnakan. Dan ia adalah berbeza dengan meltdown tau Mama.

Tantrum lebih cenderung berlaku pada kanak-kanak yang lebih muda atau orang lain yang tidak dapat menyatakan keperluan mereka atau mengawal emosi apabila mereka rasa kecewa.
Ikuti perkongsian seorang ibu muda dan juga Pakar dalam Bidang Pendidikan Awal Kanak-kanak yang tak lokek mendidik ibu bapa lain memahami anak-anak kita, tentang tantrum anak-anak dan bagaimana ibu bapa boleh menangani masalah ini.
Jom baca di bawah!
Tantrum Anak Kecil Ni Normal Ke?

Soalan macam ni pun banyak yang i dapat di Instagram. First parents kena faham anak show tantrum adalah normal dan ia sebahagian daripada perkembangan anak anak. Sebelum kita marah kenapa anak tantrum, kita check balik punca kenapa dia tantrum.
Anak 1 tahun masih belum pandai untuk communicate, shows tantrum adalah salah satu cara untuk anak communicate. Dan mesti ada emotional needs anak yang kita masih tak penuhi lagi.
Apa Yang Ada Dalam Emotional Needs?

1. Masa – Berapa banyak masa yang kita dah spend untuk anak anak TANPA gadget dan TV?
2. Sentuhan – Berapa kali dalam sehari kita dah peluk dan cium anak, sambil cakap “I Love You”?
3. Layanan – Pernah tak kita layan anak bila dia ajak kita bermain dengan dia? Macam mana kita respon? “Ish ibu ayah ada kerja ni” “Adoi kacau lah adik ni” Pernah check?
4. Pujian – Sedangkan kita yang dewasa pun dahagakan pujian, apatah lagi anak kecil yang baru umur 1 tahun. Bila last kita raikan percapaian anak dan berikan pujian?
5. Hadiah – Hadiah yang paling berharga untuk anak anak adalah kehadiran ibu ayah tu sendiri dalam dunia mereka.
Ibu ayah, nk anak dgr cakap tak perlu nak disiplinkan anak, marah anak, hukum anak. Mmg akan membantu, tapi percayalah akan effect mental & emosi in long term. Belajar utk reflect semula diri sendiri. Anak takkan buat perangai tanpa sebab, belajar cari punca dari akarnya dulu.
Jika Mama nak baca dengan lebih lanjut tentang ini, boleh klik di pautan di bawah.

Soalan macam ni pun banyak yang i dapat di Instagaram.First parents kena faham anak show tantrum adalah normal dan ia sebahagian daripada perkembangan anak anak. Sebelum kita marah kenapa anak tantrum, kita check balik punca kenapa dia tantrum.(THREAD) https://t.co/TMmSck366s— عيشه (@aishahshm_) September 7, 2022

Banyak sebenarnya sebab-sebab anak kecil ni tantrum. Sebagai ibu bapa, kita harus fahamkan dahulu situasi dan juga pastikan mereka fahami mengapa sesetengah perkara dilarang oleh Mama dan Papa.
Bila anak-anak kecil faham, InsyaAllah, akan kurang tantrum mereka. Memang mula-mula susah untuk bagi mereka faham, tetapi dengan usaha dan tawakal, InsyaAllah Mama Siti percaya Mama boleh mengatasi masalah ini!
Semoga maklumat ini memberi manfaat kepada Mama dan keluarga. Selamat mencuba!

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Jenis-jenis Atap Rumah Yang Sesuai Dengan Cuaca di Malaysia Sekarang – Moden, Minimalis & Tahan Lama

Atap rumah bukan sekadar keselamatan namun rekaannya juga memberikan kesan berbeza kepada landskap sesebuah rumah. Selain dapat melindungi penghuni rumah dari bahaya, hujan dan panas, ia membuat tampilan luaran rumah terlihat lebih menarik tambahan lagi dengan model atap rumah yang pelbagai dan minimalis.
Atap zink antara yang sering digunakan suatu ketika dahulu. Namun kini jenis atap konkrit rata sedang menjadi pilihan ramai.
Kepelbagaian rekaan dan jenis atap di Malaysia juga dipengaruhi oleh kemahiran pentukang. Ayuh kita ketahui lebih lagi tentang atap rumah serta kelebihan dan kekurangan setiap satunya.
 1) Atap Zink

Kredit gambar: nsbluescope.com
Dari segi harga, atap zink murah dan mampu milik. Tambahan pula ia diperbuat daripada bahan yang ringan oleh itu proses pemasangannya atap tidak memakan masa.
Namun begitu ketika hujan, titisan air yang jatuh ke atap menghasilkan bunyi kuat Disebabkan perkara itu, berkemungkinan besar atap zink akan menakung air sehingga menyebabkan ia berkarat.
Selain itu, zink juga mudah kotor dan ini membuatkan warnanya menjadi pudar dan cepat kelihatan buruk.
2) Atap Asbestos
Kredit gambar: Azmila Teguh
Atap asbestos ialah atap pilihan kedua jika Mama inginkan atap dengan rekaan seperti zink tetapi telap cahaya.
Atap asbestos memiliki motif sedikit bergelombang dan proses pemasangannya juga lebih kurang sama dengan zink.
Disebabkan bahan pembuatan atap ini mudah pecah dan sukar untuk dimasuki cahaya, penghuni yang menggunakan atap ini senang terkena masalah gangguan pernafasan.
3)  Jenis Atap Bumbung
Kredit gambar: Grid.ID
Atap ini dikatakan salah satu jenis atap yang bagus untuk rumah kerana bahan pembuatannya adalah daripada tanah liat dan seramik.
Atap bumbung sangat sesuai dipasang pada rumah-rumah yang memiliki rekaan moden dan mewah kerana ia mempunyai variasi warna dan bentuk yang menarik.
Kaedah interlock yang ada pada atap ini juga tidak hanya membuat proses pemasangan menjadi lebih mudah tetapi kos selenggara juga lebih murah.
4)  Jenis Atap Konkrit
Kredit gambar: decorexpro
Atap ini mempunyai bahagian datar yang sesuai diaplikasikan di rumah minimalis moden. Ia memberikan  ruang tambahan kepada penghuni yang suka bersantai.
Tambahan pula, atap jenis ini mempunyai ketahanan yang kukuh berbanding atap zink.
Kekurangan hanyalah ia mudah berlumut lebih-lebih lagi jika tidak membersihkan sisa air hujan yang bertakun. Jadi, jika berminat untuk memasang atap ini Mama dinasihati untuk memasangnya di sudut yang bersesuaian dan menjalankan penyelenggaraan secara rutin.
5) Jenis Atap Multiroof
Kredit gambar: Pinhome
Atap multiroof merupakan atap terbaru yang menggunakan konsep ala-ala atap bumbung. Penggunaan bahan atap ini ialah model standing steam, metal stainless steel dan galvalum steel.
Oleh itu, berat atap multiroof ini hanya 10% berat daripada atap konkrit atau atap bumbung biasa.
Penghuni disarankan untuk menggunakan rangka atap galvalum sebelum memasang atap multiroof ini supaya kedudukan dan strukturnya lebih kuat dan kukuh.
6) Jenis Atap Spandex
Kredit gambar: Dekoruma
Jenis atap rumah spandex dibuat menggunakan campuran bahan aluminium dan zink serta ditambahkan sedikit silikon yang menjadikan nisbah bahannya 55% : 43%
Atap spandex berstruktur kukuh dan mudah dibentuk. Inilah yang membuatkan proses pemasangannya lebih mudah. Atap spandex memiliki pelbagai kelebihan kerana struktur rangkanya yang ringan.
Atap jenis ini sesuai digunakan di kawasan perumahan yang terdedah dengan angin kuat. Ini kerana atap spandex mempunyai ketahanan dan tidak mudah roboh mahupun hancur.
7) Jenis Atap Sirap
Kredit gambar: Arafuru
Jika Mama berminat dengan atap yang mempunyai kesan natural atau kemasan kayu maka atap sirap ini sangat sesuai untuk dipasangkan.
Atap sirap sendiri merupakan jenis atap yang berbentuk seperti kepingan nipis kerana ia diperbuat daripada kayu. Atap sirap selalunya digunakan sebagai sebagai atap gazebo.
Kelebihan atap sirap ini lebih kepada rekaan nya. Disebabkan atap ini diperbuat daripada kayu, atap ini tidak berkarat mahupun meninggalkan kesan kotor.
8) Jenis Atap Bitumen
Kredit gambar: Sakti Desain
Atap bitumen atau atap jubin asfalt ialah gabungan daripada jubin dan serat kayu. Atap ini mampu bertahan untuk jangka masa yang lama.
Ia terlebih dahulu terkenal digunakan oleh penduduk Eropah dan Amerika, dan semakin mendapat perhatian oleh masyarakat di Malaysia.
Atap ini sesuai digunakan pada pelbagai jenis bentuk rumah samada yang sederhana atau mewah.
9) Jenis Atap Membran
Kredit gambar: Jasa Tenda Membran
Atap membran ialah hasil rekaan inovatif dan kreatif seiring dengan perkembangan zaman. Ia mempunyai kelebihan dari segi nilai estetika kerana rekaan dan bahannya yang unik.
Dari segi ketahanan, atap ini sangat kukuh kerana bahannya mampu bertahan klimat cuaca di Malaysia iaitu hujan dan panas. Jangka hayat atap membran ini dikatakan mampu bertahan hingga puluhan tahun.
Tips Memilih Atap Rumah Yang Disyorkan
Terlebih dahulu Mama perlu perhatikan beberapa perkara sebelum memilih jenis atap rumah. Jenis atap, bahan dan harga antara perkara yang perlu kita pertimbangakan.
Bagi memudahkan keputusan Mama dalam memilih jenis atap, ada baiknya jika Mama meneliti empat (4) komponen penting dalam pemilihan jenis atap seperti di bawah:
1. Menyesuaikan jenis dan rekaan atap rumah dengan cuaca di tempat tinggal
Kesilapan memilih jenis atap mungkin mengakibatkan rumah mengalami kerosakkan suatu hari nanti. Ingat, fokus utama kita ialah untuk memberikan perlindungan kepada diri dan keluarga.
2. Pilih jenis atap menggunakan bahan yang sesuai
Struktur rangka atap dan rekaan rumah perlu disesuaikan dengan dengan bahan yang dipilih. Ini kerana, ada bahan yang berat dan tidak mampu disokong oleh struktur binaan.
3. Pemilihan yang evergreen
Pemilihan atap yang evergreen atau segar malar menjimatkan kos penggantian atap rumah. Lebih-lebih lagi jika rumah anda mempunyai rekaan terkini.
Semoga informasi atap rumah dalam artikel kali ini membantu Mama membuat penilaian untuk pengubahsuaian atap rumah. Kita ingin atap rumah yang berfungsi dengan baik tetapi dalam masa yang sama memberikan nilai estetika kepada kepada kediaman Mama. Jom baca tentang jenis siling rumah pula!


Support Mama, Support Lokal: Group Kanser Survivor Khas Untuk Panduan Semua

Kajian telah menunjukkan bahawa, mempunyai sistem sokongan yang kuat memberi banyak faedah yang bagus pada pesakit, seperti tahap kesihatan mental yang lebih baik, kemahiran mengatasi masalah dengan lebih baik, dan kehidupan yang lebih berkualiti dan lebih sihat.
Kajian juga menunjukkan bahawa sokongan sosial boleh mengurangkan kemurungan dan kebimbangan Mama. Sistem sokongan yang kuat selalunya boleh membantu mengurangkan stres pada individu dan juga keluarga mereka.
Sempena bulan kesedaran Kanser Ovari, Mama Siti mahu kongsi kumpulan kanser survivor di Facebook untuk memberi sokongan pada Mama seperti maklumat tentang kanser, jenis kanser dan yang paling penting, kata-kata semangat yang boleh bantu sama ada bekas atau pesakit kanser menempuhi ujian ini.
Istimewa Tentang Group Kanser Survivor Ini
Kalau Mama nak tahu dengan lebih lanjut tentang group ni, jom tengok di bawah!
#1 Tempat Luahan

Kredit gambar: Facebook Cancer Fighter Malaysia
Orang di sekeliling kita mungkin tak senasib dengan kita dan ia menyebabkan mereka sukar untuk memahami perasaan penghidap kanser. Dengan adanya Facebook Group ini, ahli-ahlinya meluahkan perasaan yang sama serta saling memberi kata-kata semangat untuk Mama terus berlawan dengan kanser.
Tambahan pula, ahli kumpulan kanser survivor ini juga rajin kongsikan pengalaman mereka semasa menjalani kemoterapi dan rintangan yang mereka lalui.
Disebabkan kanser mempunyai pelbagai jenis, ahli kumpulan ini sering memberikan pendapat mereka sebelum dan selepas rawatan. Secara tidak langsung, ia memberi gambaran bagaimana rawatan akan berlaku.
#2 Info Tentang Jenis Kanser
Kredit gambar: Facebook Cancer Fighter Malaysia
Memang tidak dinafikan, terlalu banyak jenis kanser yang wujud di dunia ini. Mujurlah group ini sering kongsikan jenis-jenis kanser dan info tambahan tentang kanser.
Selain itu, ahli kumpulan ini juga mempunyai variasi penyakit kanser. Mereka sering bertanyakan jika ahli lain mempunyai masalah yang sama sewaktu rawatan, dan lain-lain.
Dengan berkongsi maklumat seperti itu, Mama dapat belajar benda baharu kerana orang yang berbeza, pengalaman berbeza juga.
#3 Berkongsi Pengalaman Perjalanan Kanser
Kredit gambar: Facebook Cancer Fighter Malaysia
Ia sangat menakutkan apabila Mama melalui perjalanan ini seorang diri, oleh itu kita perlukan pelbagai sokongan yang padu untuk teruskan melawan kanser.
Apabila Mama buntu dengan rawatan dan ubatan yang diberikan oleh doktor, dan Mama perlukan pendapat orang lain yang senasib. Mama boleh bertanyakan dalam group ini. Mereka sering memberi pendapat mereka dan tidak membuat Mama merasa seorang diri semasa melalui peperangan ini.
#4 Makanan Terbaik Untuk Kesihatan Kanser
Kredit gambar: Facebook Cancer Fighter Malaysia
Selain itu, terdapat juga info tentang pemakanan pesakit kanser. Mereka lebih sensitif dengan sesetengah makanan seperti ikan yang dimasak mentah, seperti sushi, telur separuh masak atau makanan yang mengandungi telur mentah, seperti mayonis buatan sendiri, serta keju dan produk tenusu yang tidak melalui proses pasteurisasi, dan banyak lagi.
Oleh itu, diet yang spesifik harus diamalkan oleh penghidap penyakit kanser. Dengan info dan maklumat tentang ini, Mama dapat rujuk pada orang-orang yang lebih arif.
Macam mana nak masuk group ni, Mama Siti?
Disebabkan group ni adalah private group, Mama perlu request untuk sertai group kanser survivor ini. Mama perlu sertakan sebab untuk menyertai kumpulan ini. Kemudian, admin akan approve. Mama boleh klik di sini untuk get started on your support group journey.
Kumpulan seperti ini sering memberi kata-kata semangat jika Mama share perjalanan Mama sewaktu menerima rawatan, secara tidak langsung ia memberi info tentang macam mana rawatan kanser ini berlaku dan kesan-kesan ia beri pada pesakit.
Jangan putus asa Mama, jom join group ni sekarang!


Diari Hati Ibu: Kita Sama Je Mama. Ini Cara Saya Hadapi Simptom-simptom Teruk Trimester Pertama

Pertama kali pregnancy test positif, semua ibu-ibu akan sangat excited dan happy. Tapi simptom trimester pertama yang kadang kala ibarat puting beliung tu sangat lah mendebarkan. Bagi As yang pertama kali nak hadapi masa hamil anak sulung tu, tak disangka akan seteruk begitu.

Apa Simptom Trimester Pertama Yang Dirasai?
Mana-mana kehamilan adalah normal untuk ibu-ibu rasa penat terlampau. Macam Kak As sendiri, boleh dikatakan jadi ratu tidur masa tu. MasyaAllah. As ada chronic pain sejak usia muda, jadi dapat tidur lena adalah nikmat yang tak bertepi. Malam, awal-awal dah hilang dalam selimut. Ini adalah kepenatan yang merupakan rahmat Allah.
Fasa awal kehamilan ni pelbagai aktiviti hebat sedang berlaku dalam rahim kita juga pada bayi kita sendiri. Allah beri kepenatan supaya kita rehat dan rehat sahaja, juga bantu mengelakkan stres awal kehamilan.
Jika Allah tiadakan rasa penat ni, mungkin kita akan banyak gunakan tenaga dan beraktiviti lasak, tanpa sedar akan memberi beban kepada badan yang sedang alami pelbagai perubahan drastik.

Simptom Mual di Trimester Pertama Lah Yang Paling Mendebarkan!
Selepas 6 minggu pertama, biasanya ibu hamil akan mula rasa mual nak muntah, inilah yang As mula rasa juga ketika itu. Ramai yang cuba tenangkan dengan berkata, makin mual tu bermaksud hormon kehamilan dah semakin banyak, baby dah makin kuat dalam rahim. Ha begitulah ibu-ibu support sesama sendiri, yang juga ada sains disebaliknya.
Tips Untuk Kurangkan Simptom Mual
Selepas alami beberapa kehamilan dan belajar daripada para doktor, akhirnya As dapat tahu kita boleh kurangkan simptom mual ini sejak sebelum hamil, waktu kita plan nak pregnant. Tapi jangan risau jika dah hamil sekalipun, masih belum terlambat. Boleh amalkan sekarang.
1. Rendaman Magnesium
Rendaman kaki dengan garam magnesium akan membantu melancarkan 300 proses dalam badan kita. Secara umumnya, ia dapat mengurangkan alahan, mengelakkan risiko darah tinggi, meredakan ketegangan otot kaki.
Bagi ibu hamil pula, rendaman magnesium sangat bagus dalam menenangkan ibu dan bayi, dan juga membantu si ibu tidur lena as pregnancy progress. Magnesium flakes ni pun bagus tau kalau digunakan pada anak-anak.

Cara-caranya mudah sahaja Mama:
Tuangkan air suam sehingga paras buku lali kita. Letakkan segenggam magnesium flakes. Rendamkan tapak kaki selama beberapa minit (Kak As selalu buat dalam 5-10 minit) selama 10 hari berturut-turut bagi yang pertama kali mencuba rendaman ini.
Untuk maintenance kesihatan, rendam kaki ini dalam dua (2) kali seminggu. InsyaAllah ramai yang telah alami tambah baik dalam kehidupan dengannya.
2. Makanan Tinggi Vitamin C
Kredit gambar: Meow Meix
Besar manfaat vitamin C ketika hamil. Kandungan antioksidan yang tinggi dalam vitamin C membantu menstabilkan hormon kewanitaan kita. Mama kena make sure untuk utamakan sumber vitamin C daripada whole food tau Mama.
Ramai ibu-ibu beri maklum balas, alahan dan kepenatan mereka bertambah baik dengan pantas selepas mengamalkan pengambilan vitamin C ini. Best kan, alhamdulilah.
3. UTI & Antibiotik + Jus Kranberi
Sewaktu kehamilan yang pertama, kita ibu muda rasa macam tak tahu apa-apa kan. Macam macam kelelahan dan kelemahan dihadapi. Antara yang lain As hadapi adalah urinary tract infection atau nama yang ibu-ibu familiar adalah UTI. Beberapa kali juga As dijangkiti UTI ni. Jadi, keraplah ambil antibiotik yang mengganggu bakteria baik dalam usus sekiranya Mama juga dijangkiti penyakit ini.

Satu hari tu, ada seorang doktor senior ajarkan bahawa boleh amalkan jus buah kranberi untuk elakkan masalah UTI ketika hamil. Sistem daya tubuh badan ibu hamil agak lemah dan mudah mendapat jangkitan. Jadi, kita perlu jaga asas imun tubuh secara konsisten supaya banyak masalah kesihatan dapat dielakkan.
Yang Penting, Kita Kena Sentiasa Kuat Semangat!
Kasih sayang Allah yang turunkan kepada ibu-ibu, sampaikan ibu-ibu sayang sangat bayi di dalam rahim hingga tak kisah melalui pelbagai fasa yang menyakitkan ketika kehamilan. MasyaAllah.
Terus kuat semangat ibu-ibu, terutama ibu yang hamil kali pertama. InsyaAllah setiap discomfort tu ada solusinya dan yang pasti ada rahmat dan kasih Allah. Moga hadiah syurga buat kita semua.
Sayang selalu, As.


Papa Take Note! Ini Cara Cuci & Tanam Uri Bayi Tanpa Dikesan Binatang Liar Yang Betul

Plasenta atau uri bayi merupakan organ yang berkembang di rahim semasa kehamilan. Organ ini sangat penting untuk membekal oksigen dan juga nutrien kepada bayi yang semakin membesar.
Malah ianya juga berfungsi untuk membuang sisa buangan dari darah bayi. Selepas kelahiran, uri ini akan keluar bersama-sama dengan bayi dan pihak hospital akan memberikan bungkusan yang mengandungi uri ini kepada bapa untuk diuruskan.
Dan apakah yang perlu dilakukan dengannya?
Ikuti perkongsian oleh Khairul Izham melalui hantaran di laman Facebook miliknya untuk mengetahui apakah yang perlu dilakukan terhadap uri tersebut.
Urus Uri Bayi Dengan Cara Yang Mudah

Kredit gambar: Facebook @kharilizham
Take Note Papa!
Orang Islam hendaklah membawa balik uri untuk ditanam.Uri bayi juga tidak boleh dijual mahupun dimakan.Uri perlu ditanam ditempat yang selamat.Uri bayi tidak boleh dibakar.
Tapi perlu ke nak cuci uri dengan limau, asam jawa dan garam macam orang dulu-dulu buat?
Ya, perlu supaya uri ditanam dalam keadaan bersih, terhindar daripada binatang seperti anjing untuk menghampiri dan sebagainya.
So di bawah ini Cikgu terangkan cara mudah uruskan uri si manja:
Cara Mudah Uruskan Uri Bayi
Kredit gambar: Facebook @kharilizham
#1. Sediakan bahan-bahan berikut:
Limau nipisAsam jawaGaram
#2. Bawa balik uri dan masukkan dalam baldi.
#3. Basuh uri dengan air, buang darah-darah beku dan lendir yang ada.
Kredit gambar: Facebook @kharilizham
#4. Potong limau nipis dan perah dalam air suam. Campurkan sekali asam jawa.
Kredit gambar: Facebook @kharilizham
#5. Masukkan air limau nipis dan asam jawa ke dalam baldi berisi uri. Biarkan seketika dan basuh sehingga berkurangan bau.
Kredit gambar: Facebook @kharilizham
#6. Basuh dengan air bersih.
#7. Kemudian korek lubang sedalam 1 hingga 2 kaki.
Kredit gambar: Facebook @kharilizham
#8. Bungkus uri dengan kain yang mudah reput atau boleh juga gunakan tempurung kelapa.
#9. Selesai tanam, letakkan batu besar atau apa-apa benda yang boleh menghalang daripada binatang seperti anjing mengorek lubang tersebut.
Kredit gambar: Facebook @kharilizham
Menurutnya juga, pengurusan uri bayi sebenarnya adalah mudah dan tidak perlu untuk dirumitkan. Yang penting, jangan sesekali mengamalkan benda pelik-pelik seperti masukkan paku, lada hitam dan sebagainya. Ianya boleh menyebabkan kita sebagai umat Islam terpesong akidah.
Semoga perkongsian ini memberi panduan berguna buat Papa dan Mama semua!


Tak Susah Pun Mama Papa! Ini Cara Mengajar Anak Solat Yang Berkesan

Solat merupakan tiang agama dan sebagai ibu bapa yang bertanggungjawab, Papa dan Mama perlulah mendidik mereka dengan cara mengajar anak solat yang sesuai dan bertepatan.
Mendidik dan membentuk sahsiah anak-anak perlu dilakukan sejak dari kecil lagi terutamanya berkaitan dengan ibadah utama umat islam iaitu solat. Tanpa didikan dan pendedahan dari awal, akan mendatangkan impak yang besar bagi kehidupan mereka di alam dewasa nanti.

Solat menjadi penghubung antara manusia dengan Allah, dan hubungan yang terjalin sejak dari kecil mampu membuatkan hidup anak-anak meletakkan Allah di tempat teratas dalam kehidupan mereka.
Mama Siti faham, bila tiba masanya, kita akan didik anak-anak untuk solat. Ikuti perkongsian ini untuk mengetahui cara mengajar anak solat yang berkesan.
Cara Mengajar Anak Solat Dengan Teknik Berkesan
Berikut merupakan beberapa cara yang Papa dan Mama boleh praktikkan iaitu:
#1. Biasakan Anak Mendengar Laungan Azan

Setiap kali memasuki waktu solat dan azan berkumandangan sama ada melalui corong-corong radio, televisyen dan sebagainya, beritahu kepada anak-anak apakah bunyi tersebut.
Pada waktu itu juga, beritahu kepada mereka untuk diam dan mendengar alunan azan yang berkumandang. Hentikan segala perbualan atau aktiviti yang dilakukan untuk menghormati dan menghayati azan.
#2. Ajar Doa Selepas Azan
Setelah selesai azan, ajak anak untuk sama-sama berdoa selepas azan seperti yang dikongsikan dalam artikel ini.
#3. Tanya Soalan dan Ulang Jawapan
Setelah selesai azan dan berdoa, tanya semula kepada anak apakah bunyi sebentar tadi. Lihat reaksi yang diberikan.
Sekiranya mereka masih tidak mengetahui atau memahami apa yang anda terangkan sebentar tadi, ulang keterangan mengenai azan dan doa selepas azan. Lakukannya setiap kali tibanya waktu azan.
#4. Ajak Anak Ambil Wuduk dan Solat
Kemudian, ajak anak-anak untuk mengambil wuduk mengikut rukun wajib dan dirikan solat. Terangkan lagi kepada mereka apa fungsi azan tersebut.
#5. Ajar Cara Ambil Wuduk
Kredit gambar : kumparan.com
Semasa mengambil wuduk, selit maksud dan tunjukkan cara untuk melakukannya. Ajar niat mengambil wuduk. Anak-anak akan mudah terikut dengan setiap perbuatan kita.
#6. Bersiap Untuk Solat

Langkah seterusnya ialah memakai kelengkapan untuk solat – sejadah, kopiah dan pakaian yang menutup aurat untuk anak lelaki dan telekung untuk anak perempuan.
Sediakan segala kelengkapan untuk mereka. Lebih baik sekiranya anda membiarkan mereka melakukannya sendiri. Jika sukar, bantulah apa yang patut dan arahkan dengan lembut supaya mereka mengikuti pergerakan anda.
#7. Beri Kebebasan

Ketika solat, mungkin ia akan mencabar mental dan tumpuan anda. Tetapi sebolehnya kuatkan hati dan kekal fokus untuk khusyuk dalam solat. Anak-anak mungkin akan berlaku sedikit nakal dan membuat perangai, tapi Papa dan Mama boleh biarkan sahaja ya.
#8. Lengkapkan solat
Lakukan solat sebenar-benar solat dan bukannya acah-acah. Ini adalah kerana solat yang betul dapat memimpin hati ke arah kebaikan dan melembutkannya. Lama-kelamaan, anak-anak secara automatik akan mengikuti setiap rukun solat.
#9. Salam dan Kucup Dahi

Setelah selesai, pastikan anak-anak salam dan mencium tangan, pipi Papa dan Mama dan anda pula kucup dahi mereka sambil menitipkan doa supaya mereka tidak meninggalkan solat walau dalam apa keadaan sekali pun.
#10. Ajar Bacaan Dalam Solat
Kemudian, ajar anak-anak surah lazim sehingga mereka berjaya menghafalnya baharulah ditukar ke surah yang lain pula.
#11. Ulang
Ulang langkah-langkah ini setiap kali masuknya waktu solat.
#12. Sapu Air Wuduk
Setiap kali selesai mengambil wuduk, ambil air wuduk yang tersisa di muka anda lalu sapukannya di ubun-ubun anak dan doakan di dalam hati agar mereka menjadi anak soleh dan hamba Allah yang taat serta rajin solat.
#13. Solat Berjemaah

Lebih baik sekiranya setiap hari jika dapat solat secara berjemaah satu keluarga yang lengkap.
#14. Beri Pujian
Sentiasa puji dengan apa yang anak telah lakukan ketika mereka solat.
#15. Tegur Dengan Senyuman
Jika ada kesalahan yang dilakukan, minta mereka lakukan semula di hadapan anda dan tunjukkan pula cara betul untuk melakukannya. Tetapi pastikan dengan nada lembut dan senyuman manis. Akhiri dengan pujian untuk perbuatan lain yang betul.
Semoga perkongsian ini dapat membantu Papa dan Mama mendidik anak agar solat! Papa dan Mama juga boleh ajarkan doa selepas solat fardhu ini kepada si manja!


Perkembangan Bayi 4 Bulan Yang Normal: Ada Tak Ciri-ciri Ini Pada Si Manja Mama?

Bagi setiap ibu yang bekerja pasti sangat menghargai waktu cuti berpantang selama 2-3 bulan yang diberikan oleh majikan. Waktu ini dilalui penuh bermakna untuk luangkan lebih masa dan merapi diri ibu.
Yang pastinya, Mama Siti yakin, bila tiba untuk mula kerja semula, pasti naluri ibu yang penuh kasih-sayang pada si bayi itu terasa amat berat untuk meninggalkannya, walaupun hanya sementara.
Yakinlah ibu, setiap perkara itu aturan dari Yang Maha Mengatur, pasti ada hikmahnya. Bukanlah bermakna terpaksa berpisah sementara ibu pergi bekerja itu membolehkan ibu berlepas tangan dalam memantau dan mengawasi perkembangan si bayi.
Anak comel mama papa itu semakin hari semakin membesar dan semakin banyak perkembangan fizikal, mental, sensori & kognitifnya yang akan dilalui.
Nak tahu bagaimana dan apakah perkembangan bayi pada usia 4 bulan? Jom baca penerangan berikut.

Kredit: Belly belly
Perkembangan Bayi 4 Bulan Dari Segi Fizikal, Kognitif & Bahasa Badan
Perkembangan Dari Segi Fizikal

Apabila bayi mencecah 4 bulan, beratnya akan bertambah dua kali ganda berbanding dengan berat kelahirannya. Secara purata, berat bayi akan bertambah dalam lebih kurang 500g hingga 550g, dan panjangnya pula bertambah dalam 2cm.
Tumbesaran bayi bergantung kepada be erapa faktor termasuklah faktor genetik, pengambilan susu bayi, hormon tumbesaran bayi dan sebagainya. Mama papa dicadangkan untuk berbincang dengan doktor bayi anda berkenaan kadar normal khusus untuk si manja anda.
Bagi perkembangan motor, bayi berusia 4 tahun sudah mula untuk:
i. Menegakkan kepala tanpa sokongan luarii. Menggapai dan menggoyangkan alatan permainaniii. Memasukkan barang ke dalam mulutiv. Menolak lengan ke bawah dengan kuat bila diletakkan dalam keadaan tertiarapv. Berpusing ke kiri dan kanan hingga bergolek apabila tertiarap
Perkembangan Dari Segi Sensori & Kognitif

Bila bayi dah menjengah usia 4 bulan, dia sudah mula melontarkan senyuman manis yang pasti akan menawan setiap mata yang memandang. Bayi juga sangat gemar bermain dengan orang keliling yang membuat mimik muka, malah mampu mengajuk senyuman dan berkerut dahi seperti orang dewasa.
Bayi yang sedang menangis sudah bijak untuk dipujuk serta akan diam dari menangis apabila dipujuk. Bayi juga akan mula melambai-lambai dan menggerak-gerakkan kakinya apabila sedang bergalak dan teruja.
Si bayi juga sudah dapat melihat dengan lebih jelas dan akan memusingkan kepala ke kiri dan kanan untuk melihat sesuatu yang menarik perhatiannya.
Perkembangan Dari Segi Pertuturan & Bahasa Badan

Bayi berusia 4 bulan ini seronok dilayan bermain acu-cak (atau peekaboo) kerana mereka mudah terhibur dan akan mengekek ketawa kegembiraan. Dia juga sudah mula mengeluarkan bunyi-bunyi vokal seperti ‘ooo’ atau ‘aaaa’ seakan-akan ingin diajak berbual.
Bayi sudah belajar untuk respon pada suara yang memanggilnya, serta akan lebih jelas dalam menghasilkan beberapa jenis tangisan untuk membezakan dia menangis kerana lapar, tidak selesa atau pun sakit.
Tips Penjagaan & Berinteraksi Dengan Baik Bagi Bayi 4 Bulan

Bagi bayi 4 bulan anda membesarkan dengan sihat dan cerdas, mama papa digalakkan untuk mendukung, bersembang dan menyanyi dengan bayi anda. Sentiasa ceria apabila berada di samping bayi supaya dia belajar untuk meniru mimik gembira orang-orang sekelilingnya.
Gunakan alat-alat permainan untuk merangsang semua deria tubuh badannya, dan letakkan alat-alat permainan tersebut berdekatan dengan bayi supaya dia akan cuba untuk menggapai dan menendangnya sekaligus mengaktifkan otot-otot tangan dan kaki. Beri alat-alat permainan yang menghasilkan bunyi (rattle toys) untuk bayi pegang dan genggam kuat.
Waktu ini juga waktu paling sesuai untuk mula membaca buku-buku cerita atau menyelak buku-buku bergambar yang besar dan warni-warni dengan bayi bagi merangsang sel-sel otaknya.
Amaran Yang Perlu Mama Papa Ambil Tahu Untuk Bayi 4 Bulan

Semasa rutin pemeriksaan dengan doktor, bayi 4 bulan akan menerima vaksin pneumokokal dos pertama. Jika bayi mama papa demam, lemah, tidak mahu minum susu, sukar untuk tidur, cirit-birit atau muntah, pastikan mama papa pergi dapatkan rawatan susulan di klinik berdekatan.
Ibu digalakkan untuk terus menyusu badan kerana ia akan menyumbang kepada penghasilan antibodi dan enzim badan yang dapat melindungi bayi dari penyakit. Bayi 4 bulan dan 5 bulan masih belum boleh diberi makanan pejal dan masih bergantung sepenuhnya dengan susu dan air kosong.
Banyakkanlah berdoa agar si anak sentiasa sihat dan membesar tanpa mendapat gejala-gejala yang tidak diingini.